qundao/data-zh-poetry huggingface dataset:
湘东
作者：符锡
朝代：明

□山江口湘东市，雨雨风风几度过。今日蔽裘重入楚，酒帘将柰客愁何。
湘山寺
作者：符锡
朝代：明

寺裹湘山僻，林连渌水攲。鱼盐通小市，鹅鸭满前池。荒殿游人憩，残僧避客窥。乡园独延伫，龙战羽书迟。
潞河舟中奉酬庵阁老南洲正郎暨诸故旧三首次韵 其一 奉酬介庵
作者：符锡
朝代：明

空江遥夜引磁卮，忽忆西堂觞别时。寂历檐花莺睡合，交加庭树月来迟。讲筵误列通家胤，行卷荣留学士诗。敢倚疏庸滥甄拔，还应吐握要周知。
潞河舟中奉酬庵阁老南洲正郎暨诸故旧三首次韵 其三 奉酬诸故人
作者：符锡
朝代：明

倾倒阳关双玉卮，不胜临上小舟时。云山万壑乌飞尽，风雨半江人睡迟。世济嵇康非傲吏，天穷梅薄可缘诗。秪应待得丹成去，鹤背犹能谢故知。
潞河舟中奉酬庵阁老南洲正郎暨诸故旧三首次韵 其二 奉酬南洲
作者：符锡
朝代：明

江海尝闻小一卮，乾坤须信有穷时。古人不必论成败，世路何能较疾迟。却笑俚生多识字，亦知夫子□工诗。何如并付沧州去，明月清风两不知。
潞河舟中奉酬庵阁老南洲正郎暨诸故旧三首次韵·奉酬介庵
作者：符锡
朝代：明

空江遥夜引磁卮，忽忆西堂觞别时。寂历檐花莺睡合，交加庭树月来迟。讲筵误列通家胤，行卷荣留学士诗。敢倚疏庸滥甄拔，还应吐握要周知。江海尝闻小一卮，乾坤须信有穷时。古人不必论成败，世路何能较疾迟。却笑俚生多识字，亦知夫子□工诗。何如并付沧州去，明月清风两不知。倾倒阳关双玉卮，不胜临上小舟时。云山万壑乌飞尽，风雨半江人睡迟。世济嵇康非傲吏，天穷梅薄可缘诗。秪应待得丹成去，鹤背犹能谢故知。
焦山
作者：符锡
朝代：明

海风吹浪蹴天来，一柱中流屹壮哉。吴楚帆樯云际没，齐梁台殿雨中开。山根老鹤遗铭在，洞口徵君几岁回。试假长虹驾溟渤，亦将从此访蓬莱。
燕李明府宅时遣二子还蜀庆乃翁寿遥致此诗
作者：符锡
朝代：明

欣逢茂宰衔杯日，恰是仙翁届寿辰。章水倒倾三百瓮，岷山遥祝一千春。牛刀细割馀霜刃，乡味频缄出紫鳞。两两南鸿又西去，平安时问锦江滨。
燕誉楼宴集
作者：符锡
朝代：明

燕誉楼开武水滨，危拦十二对通津。桥头车马时时竞，城上烟云日日新。山逗岚光来几席，风含芳润袭衣巾。凭高几度情何极，更上芙蓉望北辰。
玉山书院
作者：符锡
朝代：明

主人期我玉山来，我到玉山君未回。草阁春深虚蠹简，石坛云净见蓬莱。閒寻偶鹿穿林僻，误触潜虬起涧隈。欲写新诗岩半去，风雷超忽怪相催。
玉楼春
作者：符锡
朝代：明

天街密信传青鸟。恍出尘寰会瑶岛。错莫春霄风雨声，繁枝迸落长门晓。阳台梦杳凭谁道。松萝误惹荣怀抱。拟将幽限托朱弦，他生何处同谐老。
玉蝴蝶·怀友
作者：符锡
朝代：明

举目云遥雁杳，玉人何在，不尽悲凉。萧萧风雨，秋期又近重阳。井梧飘、生憎待凤，篱菊把、孤负传觞。黯相望。山花山鸟，分付谁行。思量。南来北往，几翻风浪，几度星霜。襟期皓首，素衣何处惹尘黄。谢醴筵、先几罔测，抱芳芷、旧恨难忘。悄更长。关山月冷，梦断潇湘。
王氏园亭
作者：符锡
朝代：明

淮南亭榭好，觉此逾清芬。谢树齐森玉，吴峰半出云。酬花淹日暮，吟雨坐宵分。明发湖西客，尊前谁念群。
甘泉寿卷
作者：符锡
朝代：明

的的秋花倚涧泉，清尊华发共流年。老人乐事无如此，海屋仙桃空自传。
生晨自述
作者：符锡
朝代：明

初冬竟何晨，候雁鸣远天。星光犹在户，厨突巳生烟。弱文依榻下，六男绕床前。饰容长可观，学语幼堪怜。笑问我初度，云何此晏眠。宁知阿父心，方剧膏火煎。人生无百龄，七十古稀焉。而我今五十，日月如驶川。骨肉半凋谢，高堂形影连。家贫养不继，躬耕逢歉年。妻子常苦饥，滫瀡何能全。俯仰多乖误，伊谁任其愆。坐令欢爱火，化作烦恼泉。聪明转蓁塞，疾疢故婴缠。雅志好书诗，忧来不终篇。旧业尽荒落，新诗那足传。气运有翻覆，寒暑亦递迁。宁知向此去，否往泰不旋。自分廪受薄，荣名难比肩。庶几安义命，无愧于古贤。殷勤语儿曹，□也同勉旃。问学须及时，孝爱敦自然。顾惭衰晚姿，动失炳几先。流浪波涛中，犹如不系船。何当遂志意，无说地行仙。举杯一长歌，仰盻双飞鸢。
生辰自述寄介溪内翰
作者：符锡
朝代：明

行年不自觉，冉冉踰知非。结发事游宦，壮志藐轻肥。蹉跎颜鬓改，黾勉岁月违。投迹南涧中，良朋亦因稀。负笈二三子，取乐聊相依。缅荷青云客，移书含讽讥。好事每失时，余将从此归。
田州
作者：符锡
朝代：明

创见文身地，田州富土疆。鱼盐商舶远，刀箭骑兵长。灭族渠容巳，生心自速亡。愚民你何事，投甲好耕□。
画堂春·山桐花盛开壬午暮春
作者：符锡
朝代：明

柴门过雨春融液。月色桐花香藉。梦断晓莺山更寂。可谁寻觅。曾嫌紫陌同尘，岂畏红芳避迹。朝阳鸣凤无消息。也应抛掷。
病中哭涂侍御宾贤
作者：符锡
朝代：明

生也男儿死亦奇，丈夫何事盖棺迟。侧身未必乾坤隘，掩目空疑日月私。十亩稔馀慈母计，百年心苦逐臣知。悠悠海岳宾鸿远，泣洒秋风草木悲。身在危罗事可知，病魂犹自强支持。半生肝肺披惭我，一死棺衾计属谁。洛下有轮空激烈，席前无路更委蛇。西风落日垂杨恨，霜结官河旅衬迟。
病中哭涂侍御宾贤·其一
作者：符锡
朝代：明

生也男儿死亦奇，丈夫何事盖棺迟。侧身未必乾坤隘，掩目空疑日月私。十亩稔馀慈母计，百年心苦逐臣知。悠悠海岳宾鸿远，泣洒秋风草木悲。
病中哭涂侍御宾贤·其二
作者：符锡
朝代：明

身在危罗事可知，病魂犹自强支持。半生肝肺披惭我，一死棺衾计属谁。洛下有轮空激烈，席前无路更委蛇。西风落日垂杨恨，霜结官河旅衬迟。
病中遣怀奉呈严陆二大史
作者：符锡
朝代：明

禁城吹角罢，楚客忆乡时。病去裁书懒，愁来见月迟。屈身贫可仕，混俗志难移。菽水清欢地，凉温秪自知。旅食春归后，愁躯病厌时。天高玉绳迥，家远雁书迟。有效方难得，无眠枕屡移。平生心一寸，曾许故人知。
病中遣怀奉呈严陆二大史·其一
作者：符锡
朝代：明

禁城吹角罢，楚客忆乡时。病去裁书懒，愁来见月迟。屈身贫可仕，混俗志难移。菽水清欢地，凉温秪自知。
病中遣怀奉呈严陆二大史·其二
作者：符锡
朝代：明

旅食春归后，愁躯病厌时。天高玉绳迥，家远雁书迟。有效方难得，无眠枕屡移。平生心一寸，曾许故人知。
登武缘城眺望有感
作者：符锡
朝代：明

独上荒台望不迷，大明封域奠高低。火云近午浮空出，野树连营列愔齐。斥堠固应蛇豕远，郊原宜有凤麟栖。何知黑子恩威地，此日犹烦将领西。
登芙蓉峰次铁峰先生韵
作者：符锡
朝代：明

双旌日晏渡河西，绝顶芙蓉路不迷。石臼竹竿泉袅袅，风檐露井树萋萋。龙山事往怜吹帽，渔父言欺笑掘泥。谷口尚堪留一醉，黄花香衬马头低。
白水思亲卷
作者：符锡
朝代：明

白水知何注思深，谩劳词客费追寻。千秋慈母坟前月，影落寒潭照汝心。
石泉为临城友人李汉仪赋
作者：符锡
朝代：明

石城俯清江，云栋蔓长坡。四民阛阓集，车马日相过。达士宁避喧，寄怀于彼阿。陟巘挹飞泉，憩石扪垂萝。体适真常露，气舒天宇和。披图鉴神品，濯缨赓孺歌。寤寐形至理，兴言剩蠲奇。还顾市井中，谭笑翻海波。埶利相倾压，玄默理则那。颓龄如莫挽，所得竟谁多。
石洲歌
作者：符锡
朝代：明

圣明济济誇多士，大藩官寮亦仪度。唴君况是英妙人，风尘摆脱沧洲趣。渝水西来匝凤池，屏障前开孤璧奇。得地城南还世居，石洲小筑偏相宜。茅堂掩映隔江水，虎瞰潆洄才数里。凉月纷纷下碧溪，薰风细细牵芳藟。擘开烟雾棹舟入，坐爱石潭鱼可数。稚子忘耕南垄云，老翁冥钓西岩雨。石洲信美胡弗居，眷顾不足意有馀。我醉试为歌石洲，疏夫却恐画不如。莫笑疏夫画不如，自报国恩将柰渠。明月清风恣往来，青山白云随卷舒。
祷雨有感赠石冈吴太守
作者：符锡
朝代：明

为政逢汤岁，何人似我公。殷忧怜赤子，引咎吁苍穹。一雨四郊足，诸方八蜡通。不惭歌颂拙，■备采民风。
秋后以扇赠人代柬
作者：符锡
朝代：明

爱此清风好，秋来谨笥藏。谁知持赠意，元不计炎凉。
秋日京邸述怀
作者：符锡
朝代：明

芙蓉颖江水，泫露荫芳树。眷言游宦子，日暮咸阳舍。辛苦竟何为，芳晨不予假。安知隗台尘，骏骨千金价。生不值良乐，岂悔沉枥下。引领山栖客，误逐尘海游。风波中道汹，悽恻未旋舟。弦月时东来，火云亦西流。沿回箕汉夕，万象肃以秋。凭危郁秋思，揽涕良自由。
秋日京邸述怀·其一
作者：符锡
朝代：明

芙蓉颖江水，泫露荫芳树。眷言游宦子，日暮咸阳舍。辛苦竟何为，芳晨不予假。安知隗台尘，骏骨千金价。生不值良乐，岂悔沉枥下。
秋日京邸述怀·其二
作者：符锡
朝代：明

引领山栖客，误逐尘海游。风波中道汹，悽恻未旋舟。弦月时东来，火云亦西流。沿回箕汉夕，万象肃以秋。凭危郁秋思，揽涕良自由。
秋林图为太常卿春庵赋
作者：符锡
朝代：明

仙源杳藐不可即，绝巘丹枫乱云日。据奕何为三老翁，眉宇彷佛曾相识。野水微茫度野桥，枻杖一翁谁见招。襟期揔似厌羁绁，神游物外何逍遥。清卿故自玄都客，出有入无无不得。石边柯烂知几年，壶里乌飞爰数刻。有时尸解示家人，竹杖空遗葛陂侧。披图却笑安刘者，失脚炎尘永相隔。
秋林图次韵
作者：符锡
朝代：明

云林秋气未全苏，卧对芳斋了若无。扰扰红尘谁辨此，一风差许石田摸。
秋江罢钓图
作者：符锡
朝代：明

寒潭秋净水如苔，月色芦花相映开。正好垂竿君却去，缘知不是为鱼来。
秋江罢钓图
作者：符锡
朝代：明

尽日楚江濆，钓竿把成趣。岂不在得鱼，江空且归去。
秋霖
作者：符锡
朝代：明

伏雨燕山潦正昌，羁栖犹在水云乡。庭花寂历惊秋色，远信依稀滞雁行。沉稼几家耕有望，泥途一鹗病何妨。不眠夜起烧灯坐，霹雳时闻启上方。
积霖平地水数尺毁垣倾屋民有死者感怀一首
作者：符锡
朝代：明

滴水讵成川，商羊舞前衢。沉云瀰八极，积潦浮神区。浩浩野方割，昏昏莽为潴。尽室惧颓塌，遍境无完庐。客子悯中夜，席避空堂隅。霪威岂不畏，覆厄岂不虞。东井应候伏，恒阴固将舒。甫尔垫一壑，苍生尽为鱼。神禹徒搆思，云师安及诛。悠悠彼苍者，幽抱何当抒。
移橘
作者：符锡
朝代：明

庭前金橘移来晚，苦竹新松漫剌天。雨露不教遮更得，蟏丝从此罥何缘。花开玉粒群芳净，霜落筠笼万颗圆。自爱清酸尝未敢，可堪驰献思悠然。
穿石
作者：符锡
朝代：明

海风吹折巨鳌簪，一孔横波贯百寻。禽著蛟龙莫挥剑，好施铁缆系江心。千寻窦石知谁凿，岑立江波何壮哉。舟人渔子争传说，宛见将军避暑来。
穿石·其一
作者：符锡
朝代：明

海风吹折巨鳌簪，一孔横波贯百寻。禽著蛟龙莫挥剑，好施铁缆系江心。
穿石·其二
作者：符锡
朝代：明

千寻窦石知谁凿，岑立江波何壮哉。舟人渔子争传说，宛见将军避暑来。
立夏
作者：符锡
朝代：明
体裁：诗

春光留不住，属目又朱明。雨长悬岩树，风喧接叶莺。市邻朝伐鼓，童释夜吹笙。转觉乡心碎，归帆几日程。
章均秀令堂孺人节寿诗
作者：符锡
朝代：明

青袍此日拜生辰，且喜城南第宅新。慈竹万竿输节操，江梅一树倍精神。表门自荷君恩重，移禄谁兼子职亲。但愿年年有今日，不妨兰茁肃宾姻。
端午口占戏柬育之
作者：符锡
朝代：明

两月江城把酒卮，良朋佳节每相宜。为问客愁缘不减，有人灯下数归期。
竹
作者：符锡
朝代：明

千里来看竹，秋风欲动时。虚舟元不系，何问主人知。
竹
作者：符锡
朝代：明

谁家竹子满江浔，排槛穿沙饶十寻。我欲裁之双玉笛，风生万壑尽龙吟。
竹亭
作者：符锡
朝代：明

江亭何草草，结搆亦良艰。竹瓦宁殊俗，席门聊闭关。月临三角水，云近六爻山。仗庇应如此，军□靖百蛮。
竹亭新种佛桑每日但开一朵是日六朵并开戏呈二府诸公
作者：符锡
朝代：明

佛桑谁遣瓦盆栽，此日衣冠解劝杯。怪底寻常花一朵，三三今喜并头开。
竹亭歌和复汪二守
作者：符锡
朝代：明

晴旭朝生东海堧，穿我竹亭才数椽。主人晓起冠履清，异境不谢论壶天。明珠万斛忽照眼，赤城玄圃凝朝烟。山精潜形□遁迹，郊麟岐凤纷吾前。使君访卜昔何许，翠华南巡知几年。成嘉两地足甘雨，苍梧重理南薰弦。行亭何幸蒙倾盖，再拜二子观折旋。是日江风荡烦暑，天清雨散云孤骞。回视吾亭，何有金石琳琅之可传。觥筹交错，歌咏言还。古人取适，今胡不然。噫吁嘻，禹颜忧乐奚后先。不如饮竹亭酒，付穷达于彼苍，岂不闻衔杯乐圣称世贤。
竹泉卷
作者：符锡
朝代：明

何处邻家好弟兄，一轩松竹两陶情。松崖索我曾题句，竹坞烦君频寄声。翠筱晴分凉月影，碧流春护暖云生。为报惠连应入梦，几回风雨汉江城。
竹轩
作者：符锡
朝代：明

隐翁幽德何所属，家傍清江仍小筑。枕上春宵风雨声，自启疏棂数新竹。
答友人雨中写怀
作者：符锡
朝代：明
体裁：七言律诗

客中无计禦愁生，直把诗酒当坚城。窗前蝶梦花枝午，枕上鸠鸣屋角晴。红杏缘杨行处有，蒙山颍水别来情。接舆似也知侬意，时对彺歌作楚声。
答友人雨中写怀
作者：符锡
朝代：明

客中无计禦愁生，直把诗酒当坚城。窗前蝶梦花枝午，枕上鸠鸣屋角晴。红杏缘杨行处有，蒙山颖水别来情。接舆似也知侬意，时对彺歌作楚声。
紫荆关漫兴
作者：符锡
朝代：明

燕台直北阻雄关，万壑千峰杳霭间。玉垒参差烟雾出，银河错落斗杓环。怙恩逆虏犹堪抚，授节元戎且未还。此地由来天设险，登临聊复一开颜。
紫荆关漫兴
作者：符锡
朝代：明

紫塞三千里，雄关百八盘。汉营空绝漠，周鼎定长安。象逼中天近，台临五夏寒。胡儿莫窥伺，飞羽度应难。
经别山寺
作者：符锡
朝代：明

野寺残僧在，何名是别山。山花当户发，海鹤载云还。漫想长休粒，无能此闭关。歇鞍颜有恧，尘集士袍殷。
罗太守石斋先生九十寿
作者：符锡
朝代：明

石翁不爱二千石，乞身眷荷频增秩。九十称觞千岁同，奕奕黄花照秋日。蟠桃晓荐雕盘殷，东方适从东海还。十屋置筹筹几许，翁筹高只并庐山。
翁字韵四首一首原韵谢唐铁翁惠碧桃二首赠别桂阳范伯宁三首美铁翁四首病中自广
作者：符锡
朝代：明

若个清贞似铁翁，一物无所系于中。道院菊深霜未拆，讼庭槐古雨初通。欢呼慱象逢谁敌，挥洒茅龙任意工。剩有支离老从事，碧桃妆点对春风。之子清标见若翁，总馀兵甲富胸中。鹓雏器业云霄厉，骢马家声海徼通。有约曲江聊对酒，无情湘瑟谩须工。明朝又向芙蓉别，一笛梅花五岭风。卧治韶阳钁铄翁，别来春色满南中。庆馀玉树连枝秀，籍许金闺奕叶通。小技雕虫惊自斲，大方家法让谁工。新诗首首堪传颂，媲美还将列正风。年过半百巳成翁，岭表一官如梦中。野人炙皆竟何有，岐路亡羊老未通。弥论大造笑元宰，节量此生非化工。赤城玄圃乌乌在，问道鼎湖常下风。
翁字韵四首一首原韵谢唐铁翁惠碧桃二首赠别桂阳范伯宁三首美铁翁四首病中自广·其一
作者：符锡
朝代：明

若个清贞似铁翁，一物无所系于中。道院菊深霜未拆，讼庭槐古雨初通。欢呼慱象逢谁敌，挥洒茅龙任意工。剩有支离老从事，碧桃妆点对春风。
翁字韵四首一首原韵谢唐铁翁惠碧桃二首赠别桂阳范伯宁三首美铁翁四首病中自广·其三
作者：符锡
朝代：明

卧治韶阳钁铄翁，别来春色满南中。庆馀玉树连枝秀，籍许金闺奕叶通。小技雕虫惊自斲，大方家法让谁工。新诗首首堪传颂，媲美还将列正风。
翁字韵四首一首原韵谢唐铁翁惠碧桃二首赠别桂阳范伯宁三首美铁翁四首病中自广·其二
作者：符锡
朝代：明

之子清标见若翁，总馀兵甲富胸中。鹓雏器业云霄厉，骢马家声海徼通。有约曲江聊对酒，无情湘瑟谩须工。明朝又向芙蓉别，一笛梅花五岭风。
翁字韵四首一首原韵谢唐铁翁惠碧桃二首赠别桂阳范伯宁三首美铁翁四首病中自广·其四
作者：符锡
朝代：明

年过半百巳成翁，岭表一官如梦中。野人炙皆竟何有，岐路亡羊老未通。弥论大造笑元宰，节量此生非化工。赤城玄圃乌乌在，问道鼎湖常下风。
耽石院
作者：符锡
朝代：明

出郭寻幽寺，苔碑读更摩。大书双美并，陈迹几人过。泉落空中石，猿窥涧底柯。为怜衣未拂，来往意如何。
肇庆奉荅曾先生二首
作者：符锡
朝代：明

未老江湖忧国身，端州风节诵人人。包公奋井今无恙，过客尤堪慰渴尘。一寸灵光六尺身，幅员之外更何人。也知伎俩由区别，才隔云泥巳数尘。
肇庆奉荅曾先生二首·其一
作者：符锡
朝代：明

未老江湖忧国身，端州风节诵人人。包公奋井今无恙，过客尤堪慰渴尘。
肇庆奉荅曾先生二首·其二
作者：符锡
朝代：明

一寸灵光六尺身，幅员之外更何人。也知伎俩由区别，才隔云泥巳数尘。
胡漳浦聂安吉敖缙云同领分教又同舟南还赋此赠之
作者：符锡
朝代：明

隔岁云鸿欣北向，高秋联趐复南飞。天边落木催行色，江上归帆挂夕晖。闽越化分兼有望，苏湖条在可能违。老我无堪别知己，乡心先尔过庭闱。
至后写怀和复友人
作者：符锡
朝代：明

尘思羁怀谩不禁，相逢快听诧云林。眼中岫色开吴画，耳畔泉声泻惠琴。寂历轻寒生薄暝，迢遥飞栋下高阴。阳来几日还如昨，试问庖牺会此心。
至后写怀和复友人
作者：符锡
朝代：明

阳回欣万汇，楚客尚何悲。尺晷穷南陆，天心见子时。履亨虮虱庆，和令庙堂思。旅候承明祝，霜清玉漏迟。
舟中月夜有怀偶效吴体
作者：符锡
朝代：明

北风遥遥吹客舟，凉月下瞰疏帏秋。迟回莎岸虫唧唧，顾盻玉宇鸿悠悠。日暮晴云敛海色，天南宿草连芳洲。美人若为成远别，含情一上江之楼。
舟中漫兴次韵荆州李时宾
作者：符锡
朝代：明

诗骨缘君苦思何，青铜乞取未降魔。燕山畏落荆人眼，白雪空惭郢士歌。狂对客应强半减，饮伤春可十分多。上林花鸟从无赖，误惹游尘点故阿。
舟居酬杨大和别驾自秋官左迁
作者：符锡
朝代：明

离颜渐喜破官河，那问潮阳路几何。宝剑动随妖气遁，屏车远载月明多。海田入夏先收稻，粤水凌秋不败荷。圣主若为无意在，要将芒刃试朝歌。
舟次阿城次韵王推府
作者：符锡
朝代：明

十年从宦各西东，北上联舟幸尔同。流浪未嗟云水伴，梦魂巳到蓬莱宫。飘萧暮雪将轻冷，点缀春花舒早红。调入新诗纤月下，知君此意正无穷。
舟次阿城次韵王推府见赠
作者：符锡
朝代：明

朝宗美江汉，亦自抱微涓。舟楫关河晚，秋风鸟翼先。贫非坚壮节，老不恨流年。对客仍寒夜，高怀霁景兼。
舟过南昌有怀谢李诸子
作者：符锡
朝代：明

会府经过地，诸贤楷范存。阁梅春早别，江月夜深论。逝水谁能挽，西山竟不言。离人归艓在，无复假招魂。若在仙人馆，章门首重回。会风归翼喜，冲雨莫帆开。契阔成何事，艰难况此来。新诗故满眼，相对不能裁。
舟过南昌有怀谢李诸子·其一
作者：符锡
朝代：明

会府经过地，诸贤楷范存。阁梅春早别，江月夜深论。逝水谁能挽，西山竟不言。离人归艓在，无复假招魂。
舟过南昌有怀谢李诸子·其二
作者：符锡
朝代：明

若在仙人馆，章门首重回。会风归翼喜，冲雨莫帆开。契阔成何事，艰难况此来。新诗故满眼，相对不能裁。
舟阻开河用陈参将韵
作者：符锡
朝代：明

秋曹谈论剧悬河，庾岭南迁意若何。路比长沙应更远，俸辞西监却还多。且看文字能驱鳄，未许衣缨羡制荷。仰止昌黎旧祠屋，摩碑三讽荔丹歌。
舟阻真州戏柬其九诸同志
作者：符锡
朝代：明

为问东风缘不发，江涛吹雪却西来。龙江咫尺无由渡，病酒愁衿那共开。惨惨江云生日莫，摇摇征雁唳风前。此时不饮愁千斛，孤负淮东载酒船。
舟阻真州戏柬其九诸同志·其二
作者：符锡
朝代：明

惨惨江云生日莫，摇摇征雁唳风前。此时不饮愁千斛，孤负淮东载酒船。
节妇荣奖诗
作者：符锡
朝代：明

矢死共姜不二天，布裳今巳映华颠。候虫彻夜悲寒抒，黄鹄凌秋衋断弦。风轨载扬颓俗振，德门重启后昆贤。乘时好著家人传，付入清朝太史编。
芍药
作者：符锡
朝代：明

芍药花开能可怜，金丝蹙蕊粉围边。几时王四堂前是，惆怅岩姿又一年。芍药花开对小堂，似□儿女学新妆。丛丛相映犹堪惜，况复一枝无并芳。
芍药·其一
作者：符锡
朝代：明

芍药花开能可怜，金丝蹙蕊粉围边。几时王四堂前是，惆怅岩姿又一年。
芍药·其二
作者：符锡
朝代：明

芍药花开对小堂，似□儿女学新妆。丛丛相映犹堪惜，况复一枝无并芳。
芜湖风阻寻访旧识无有存者是夏张工部奉命槯木亦巳还朝抚时感事不觉怅然偶书二绝与罗少府
作者：符锡
朝代：明

十年不到芜湖县，鹭渚鸥沙半是非。只有寒山旧时色，未妨桃李待春归。空江杳渺孤云细，天际寒潮自落晖。为问青青河上柳，许时鸳鹭傍谁飞。
芜湖风阻寻访旧识无有存者是夏张工部奉命槯木亦巳还朝抚时感事不觉怅然偶书二绝与罗少府·其一
作者：符锡
朝代：明

十年不到芜湖县，鹭渚鸥沙半是非。只有寒山旧时色，未妨桃李待春归。
芜湖风阻寻访旧识无有存者是夏张工部奉命槯木亦巳还朝抚时感事不觉怅然偶书二绝与罗少府·其二
作者：符锡
朝代：明

空江杳渺孤云细，天际寒潮自落晖。为问青青河上柳，许时鸳鹭傍谁飞。
苏李别图二绝
作者：符锡
朝代：明

海上羝乳誓不归，故人何处想音徽。忍看执手沙场别，天北天南泪满衣。天北天南泪满衣，虏庭同系不同归。也知生死交情地，慷慨柯盟事巳非。
苏李别图二绝·其一
作者：符锡
朝代：明

海上羝乳誓不归，故人何处想音徽。忍看执手沙场别，天北天南泪满衣。
苏李别图二绝·其二
作者：符锡
朝代：明

天北天南泪满衣，虏庭同系不同归。也知生死交情地，慷慨柯盟事巳非。
茅亭避暑酬赵莲塘
作者：符锡
朝代：明

飒飒西风古壝傍，茅亭息马沐新凉。青林细管空悲切，杲日野池虚映光。引客同心聊对酒，屏人独坐迥思乡。诸君莫自骄残寇，早晚还看靖一方。
荅龙子道亨
作者：符锡
朝代：明

藜藿怕饥者，污抔照此心。不冠常对客，扫月自鸣琴。闭户绝尘鞅，开关延道林。春风飘楚曲，湘水送清音。
草堂春日
作者：符锡
朝代：明
体裁：七言律诗

问柳寻花兴转迟，焚香扫地亦何为。春风破屋吾将领，晓月孤桐他自知。醉引南山供笑语，卧便颍水即藩篱。狂夫讵有云龙思，清梦依然识彩眉。
草堂春日
作者：符锡
朝代：明

问柳寻花兴转迟，焚香扫地亦何为。春风破屋吾将领，晓月孤桐他自知。醉引南山供笑语，卧便颖水即藩篱。狂夫讵有云龙思，清梦依然识彩眉。
荣慕卷为同年广州别驾刘美中乃翁赋二绝句
作者：符锡
朝代：明

盛世衣冠荣逸寿，天休重迓此禅林。如何后会徵前事，椿悴徒伤寸草心。将老慕亲谁复似，世承恩诏更何云。新诗古寺流传在，好作乡闾劝孝文。
荣慕卷为同年广州别驾刘美中乃翁赋二绝句·其一
作者：符锡
朝代：明

盛世衣冠荣逸寿，天休重迓此禅林。如何后会徵前事，椿悴徒伤寸草心。
荣慕卷为同年广州别驾刘美中乃翁赋二绝句·其二
作者：符锡
朝代：明

将老慕亲谁复似，世承恩诏更何云。新诗古寺流传在，好作乡闾劝孝文。
荷峰为钱姑夫题
作者：符锡
朝代：明

大家家丈老荷峰，为有新诗寄兴浓。宅相试看今起凤，东床犹诧旧乘龙。春生别墅供吟钓，酒熟邻家喜过逢。忽忆扁舟风雨梦，青山此日任支筇。
荻州为卢医士秋白题
作者：符锡
朝代：明

荻花秋净夜如洗，江月近人天在水。渔舟三弄□浦□，哀鸿迸落潇湘沚。此中此景谁解□，忘言失问芦洲子。卖药归来籍虎眠，金光一道汀前起。
获麟古渡
作者：符锡
朝代：明

麟也何为至，千秋见此湖。硕人多梗槩，吾道岂蓁芜。云卧鱼龙稳，波翻岛屿孤。归帆明落日，流转任迷途。
萍乡泛小舟下湘东绝句
作者：符锡
朝代：明

昨日泸溪客，今朝此问津。野航吾自惯，一度当寻春。湘春日日雨，湘水夜来高。莫道刀舟险，吾尝学自操。紫蕨长镵老，黄茅野烧晡。春风缘瑟缩，桃李自华敷。十里□山路，茅檐五七家。机舂人不见，流水自翻车。贪看滩上凫，回头忽相失。何如贪程心，翻恨滩舟疾。萍江即楚江，今日非昨日。但见萍江流，不见萍江实。
萍乡泛小舟下湘东绝句·其一
作者：符锡
朝代：明

昨日泸溪客，今朝此问津。野航吾自惯，一度当寻春。
萍乡泛小舟下湘东绝句·其三
作者：符锡
朝代：明

紫蕨长镵老，黄茅野烧晡。春风缘瑟缩，桃李自华敷。
萍乡泛小舟下湘东绝句·其二
作者：符锡
朝代：明

湘春日日雨，湘水夜来高。莫道刀舟险，吾尝学自操。
萍乡泛小舟下湘东绝句·其五
作者：符锡
朝代：明

贪看滩上凫，回头忽相失。何如贪程心，翻恨滩舟疾。
萍乡泛小舟下湘东绝句·其六
作者：符锡
朝代：明

萍江即楚江，今日非昨日。但见萍江流，不见萍江实。
萍乡泛小舟下湘东绝句·其四
作者：符锡
朝代：明

十里□山路，茅檐五七家。机舂人不见，流水自翻车。
萍乡馆人挽卷
作者：符锡
朝代：明

楚客问河潭，河潭水深浅。渠屋荫垂扬，风光自流转。不见倜傥人，临流抚空卷。
萱草
作者：符锡
朝代：明

满地萱谁种，金花绕北堂。儿曹如解道，不遣隐忧长。
蔡氏锦鲤屏风歌
作者：符锡
朝代：明

吴江雪浪谁剪裁，金麟跃，云屏开。腾空欲去仍徘徊，照映华屋生光辉。长安一夕动春雷，沧溟咫尺风雨来。神游呼吸横九垓，砥柱龙门焉在哉。君不见竹花不实雏凤饥，万里青冥向垂翅。又不见麒麟不遭走平地，溪壑潜鳞尔何异。会看枯稿生春色，霖雨乾坤此其际。麟也为灵信不孤，凤兮何必歌憔悴。我昔梦游天母池，风伯上胁云师驰。须臾一髯奋迅起，奔雷走电惊绝奇。当前鲸鲔俱灭没，独有赤鲤相追随。恍然云外见头角，神物变化安可知。高坡主人我知己，爬抉六书穷古始。十年待诏迟金马，一日承恩拜天子。锦屏酌我君超舞，万事升沉有如此。波涛落眼犹梦中，尘埃扰扰胡为尔。
蔡画史蓉溪写真
作者：符锡
朝代：明

海内几人善写真，蔡君写真独写神。有如天马遇伯乐，牝牡骊黄焉足陈。我昔南游见刘子，知君久擅丹青美。曲江邂逅君谓何，杖剑从征赴淄水。瞥然不见逾十年，岂料重逢韶石边。掀髯慰藉顾未已，写我丑貌当囱前。朱袍象笏礼数异，阿睹雍容神气全。家人一见皆绝倒，始信时名非浪传。王公秉节震江右，器业寻常难出手。军行左右必君俱，太似良方不离肘。迩来又见半洲公，忘势无誇五人友。长笺满幅写赠言，珠璧辉联亚琼玖。多君无钱不谋利，多君无官不慕荣。酒酣适意在山水，龌龊翻为君所轻。兴来拿舟恣远征，西楚东吴不计程。诗情画意每相发，笔底时看逸气横。韶阳逋客鬓垂□，懒拙更堪多忤时。浃旬不饮三杯酒，终岁不吟三首诗。感君旧爱故不浅，乞我新诗安得辞。鱼虾蚓蛭漫拾取，寄君聊慰别来思。
蔷薇
作者：符锡
朝代：明

山半蔷薇夏始开，开迟蜂蝶不知来。动摇也自东风力，懒慢凭他细雨催。未拟凝妆临野屋，忽惊攒火照书堆。病馀且得从渠醉，药裹何妨远酒杯。
蜻蜓
作者：符锡
朝代：明

尺寸蒲苇地，蜻蜓漾日飞。不愁秋涨没，早晚欲何依。
表叔萧二尹诞日
作者：符锡
朝代：明

采采东篱菊，时序忽巳遒。翳翳丹枫日，云屋蔽且幽。命盒道西家，振衣由东陬。丈人息虑久，兹晨聊共酬。壶悬动星彩，钥启祥光浮。中有绿发翁，烱烱方双眸。起酌为君寿，祝君寿千秋。千秋亦何有，造物终与游。猥予蓬室士，眷此难力求。逝将叩去虚，策驾迷丹丘。
西堂对菊铁翁先生偶得颓龄欲餐菊黄白何所分二句遂令足成一诗云
作者：符锡
朝代：明

颓龄欲餐菊，黄白何所分。黄者色弥胜，白者气踰芬。凉风起天末，百卉徒纷纭。嘉此延年物，坐收西堂曛。主翁铁石姿，熣灿兼有文。大椿等八千，野鹤亢浮云。延龄岂待此，谁办骊黄云。吟弄兴不浅，月色倚微醺。
西江月·次韵答前人
作者：符锡
朝代：明

春去漫增閒恼，病馀更爱孤眠。浮名浮利总如然。生只被他萦管。囱草不除夜雨，盆榴半吐朝烟。寻常打破鬼门关。何是何非堪免。
西河方舟展试阶同寅往观漫纪一律
作者：符锡
朝代：明

武水民艰涉，方舟此奏工。栉比江阔狭，絙络岸西东。六六扶拦出，双双表柱空。澄波浮彩鹢，疏雨卧长虹。拥盖行天上，联鞯度镜中。互低人簇马，微曲缆牵风。砥石分维壮，晴雷起昼同。樵苏男挟妇，市易叟和童。阛阓人人便，村墟处处通。万缘宁有我，一德敢论功。民病难辞责，人言合反躬。惼心多伎俩，名德盛帡幪。治行渐黄相，威来耻寇公。极知名过实，争奈享逾丰。引疾宜先避，尊拳免后逢。蒙阳遗业在，不负汝归农。
西野为淮阴友人赋
作者：符锡
朝代：明

我昔游天台，逢君赤城邸。十载一为别，相望淮阴市。驾言西野中，楚泽多芳芷。兰挠事采撷，岁聿云暮矣。采之欲遗谁，良复慰知己。安得挽君车，远上西山趾。永与异人居，绝粒从兹始。
见南书堂
作者：符锡
朝代：明

舍人縳屋水南村，何似柴桑旧里门。酒熟隔篱呼野老，吟馀埽叶卧松根。飧英自可撑肠腹，种竹还看长子孙。谁向纠纷谈吏隐，巳将幽意属琴尊。
观瑞兰应教之作
作者：符锡
朝代：明

兰出内家丛，瞻依礼殿东。紫包凝瑞霭，翠盖倚帡幪。露缀中霄近，盆联九畹空。并花分采日，异蒂合香风。造化恩私渥，华清雨气通。炎氛亭午净，葱茜逼春融。共说休祥夥，由知本实丰。凤髦占玉树，龙种恊斯螽。岐麦歌宁羡，连槐颂可同。谬期神理察，益算等华嵩。
观莲城西主人出酒鼓琴偶用璧间韵奉呈同志一首
作者：符锡
朝代：明

盆莲开雨后，幽趣几人知。藕出华峰顶，泉分太液池。受风香迸吐，倾日盖频移。烂熳西堂会，琴尊幸晚随。
讨贼和平喜伍二守寄示班师之作次韵二章
作者：符锡
朝代：明

五月征蛮戌海边，班师喜奉檄初旋。即看万众生春色，无复连山怯瘴烟。帅府恩深容纪过，竖儒业在岂求田。白头汗马知何济，转觉归心剧去年。转觉归心剧去年，翻思戎马在征田。丈人岂少捐之策，战垒谁惩奉议烟。东下末僚怀病往，西来骄虏负恩旋。芟除乱草须终尽，一发如存解扰边。
讨贼和平喜伍二守寄示班师之作次韵二章·其一
作者：符锡
朝代：明

五月征蛮戌海边，班师喜奉檄初旋。即看万众生春色，无复连山怯瘴烟。帅府恩深容纪过，竖儒业在岂求田。白头汗马知何济，转觉归心剧去年。
讨贼和平喜伍二守寄示班师之作次韵二章·其二
作者：符锡
朝代：明

转觉归心剧去年，翻思戎马在征田。丈人岂少捐之策，战垒谁惩奉议烟。东下末僚怀病往，西来骄虏负恩旋。芟除乱草须终尽，一发如存解扰边。
访双溪友人
作者：符锡
朝代：明

县城南去接双溪，龙墅迢迢路不迷。满架图书邀客过，长春花底坐莺啼。
读书台
作者：符锡
朝代：明

尘编千载定谁开，江左衣冠尚此台。石上松阴虚白日，池边鸟迹认苍苔。岂无高士谈玄在，亦有群公仗节来。负笈独堪人巳远，春风依旧沐蒿莱。
谒夷齐庙
作者：符锡
朝代：明

揽辔骤平郊，牵舟涉滦沚。荒城数亩馀，道是孤竹里。浊河背北流，团山当面起。四顾无居民，绕郭但蓁芑。夷齐去巳久，邑复沦边鄙。肥如迄辽金，年岁不可纪。日月重薄蚀，风节谁仰止。突瞻庙邈崇，迅扫腥膻巳。大明回离照，皇运寔天启。蹇余何来兹，滥陪观风使。造门俨冠裾，升堂荐芳芷。时当春夏交，宿雨途不滓。空阶苔鲜合，虚落麦苗薿。主人足高兴，从者咸色喜。临河复举觞，观渔旋庖鲤。眷言百世师，允恊千秋祀。矫翮戾丹霄，洪涛障孤砥。昔闻鲁中叟，为国哂无礼。伟哉圣之清，默契此玄旨。胡雏何凶顽，悖乱灭人理。当日据雄藩，迄今秽青史。永怀清节风，背汗颡有泚。
谢遗笔琴界尺
作者：符锡
朝代：明

琴尺何来此，寒光近眼明。导丝行褚直，阁臂展书轻。妙得行藏理，频临几按清。小童知爱惜，无枉故人情。
质庵
作者：符锡
朝代：明

若个藏修地，弥文尽返淳。未妨违俗尚，稍喜出风尘。奉引瞻天仗，班行肃缙绅。卫贤如可起，此道竟谁陈。
贾文卿酌余龙兴寺叙别
作者：符锡
朝代：明

野客城西寺，跻攀兴不穷。扶云石蹬□，泛月酒杯空。胜景馀方外，名山似剡中。临流话分手，他夜几人同。
赠两山张宪副还浙省
作者：符锡
朝代：明
体裁：七言律诗

入觐才看又别筵，问程仍上浙江舡。遥持宪节含新雨，饫听阳春侈旧编。南国莺花思窈窕，九衢烟月对婵娟。何时细酌冲襟破，散吏床头有俸钱。
赠两山张宪副还浙省
作者：符锡
朝代：明

入觐才看又别筵，问程仍上浙江船。遥持宪节含新雨，饫听阳春侈旧编。南国莺花思窈窕，九衢烟月对婵娟。何时细酌冲襟破，散吏床头有俸钱。
赠于大尹祥考满北上
作者：符锡
朝代：明

仁邑将几年，侯车属初下。山田岁多穰，土风朴而野。征艺租鲜逋，优哉讼庭暇。饮酒任真率，陶潜菊仍把。报政当赴铨，从知寇难假。缅怀代者谁，安得皆长者。
赠于邑慱之高淳用韵
作者：符锡
朝代：明

日月当空两镜悬，读书谁敢议前贤。混茫太极元无画，擿埴遗经始有笺。勺水化分天仗远，片云閒寄野湖边。凌虚我欲追寻去，瘦鹤逢秋不受鞭。
赠刘世臣出宰赣榆
作者：符锡
朝代：明

淮海东边邑，高人秉令初。激昂风夙远，清净理应馀。春雨农归业，秋灯户有书。烦君且安适，不远见徵车。
赠别刘宪副
作者：符锡
朝代：明

美人长望天西头，邂逅城南苑树秋。月傍玉楼欣共赏，花明春寺阻同游。草堂风韵还巴国，铜柱提封自益州。不用路岐挥涕别，文章端合赞皇猷。
赠别王挥使世禄
作者：符锡
朝代：明

爱子青年才更别，明时奉表黄金台。传家旧物应生色，报国丹心固未灰。紫陌衣裘尘不涴，青楼尊俎夜还开。回首春明各惆怅，相逢何日话重来。
赠吴明府
作者：符锡
朝代：明

世运有屯复，王师未东还。百司苦征敛，不暇忧黎元。就中得宽理，叹息吴侯贤。吴侯富才识，况值英妙年。神交出千古，倾盖何必曾。前月剑江来，声华溢晴川。迩奁剑江去，耿耿奚由宣。清贞愧豪夺，垫溺赖生全。治行光汉册，时慰我心悬。
赠崇一内弟
作者：符锡
朝代：明

吾内有贤弟，芝兰气谊并。别离书满纸，相见泪盈缨。舟楫空怀济，鱼盐岂避名。艰难遂生理，莫忘故园情。
赠庄锦衣海峰
作者：符锡
朝代：明

督府争传破虏名，锦衣户侯风骨清。老鹰之雏信自别，萧洒况复人中英。宝刀卧襡弓挂壁，辞翰空耽颇□？。谈笑忽惊风雨生，等闲意气轻千镒。银台大仆揔知己，蔡家兄弟胶投漆。嗟予倾盖良有因，三日不见心为戚。海角晴峰千仞孤，半生幽兴出方壶。风雷一夕黑蛟断，回首苍茫何处呼，际有遗珠君慎图。
赠庄锦衣海峰
作者：符锡
朝代：明
体裁：古风

督府争传破虏名，锦衣户侯风骨清。老鹰之雏信自别，萧洒况复人中英。宝刀卧襡弓挂壁，辞翰空耽颇□�。谈笑忽惊风雨生，等闲意气轻千镒。银台大仆揔知己，蔡家兄弟胶投漆。嗟予倾盖良有因，三日不见心为戚。海角晴峰千仞孤，半生幽兴出方壶。风雷一夕黑蛟断，回首苍茫何处呼，际有遗珠君慎图。
赠廖太监镇守甘肃三首
作者：符锡
朝代：明

凉州西望远咸京，重镇应须得老成。时来满听监军使，恤苦怜贫如父兄。监军拥节镇边隅，不惜千金买湛卢。胡儿咬指偷相问，近向祁连牧马无。羯虏何年犯酒泉，我军特满气无前。应知圣主弘兼爱，不重开边重守边。
赠廖太监镇守甘肃三首·其一
作者：符锡
朝代：明

凉州西望远咸京，重镇应须得老成。时来满听监军使，恤苦怜贫如父兄。
赠廖太监镇守甘肃三首·其三
作者：符锡
朝代：明

羯虏何年犯酒泉，我军特满气无前。应知圣主弘兼爱，不重开边重守边。
赠廖太监镇守甘肃三首·其二
作者：符锡
朝代：明

监军拥节镇边隅，不惜千金买湛卢。胡儿咬指偷相问，近向祁连牧马无。
赠张大尹彦博
作者：符锡
朝代：明

望别巢溪未百年，名家风物故依然。楚乡兰芷生春色，仰阜松筠薄暮烟。远道亲交劳问讯，隔山邻舍岂论钱。知君豪兴耽诗在，且为疲民一解弦。
赠彭敬之四绝
作者：符锡
朝代：明

白梅既往东洲少，太守文章旧有名。百年家庆□遗稿，前辈风流尚典刑。乘时孰敢轻儒将，一剑西风扫断云。幕下掌书凡几辈，摅忠却道不如君。山中诗债愁因积，索取频劳说世交。安得鹭沙才思逸，濡毫全不费推敲。题诗为笑彭公子，诗价平高也适然。勘破虚名多少是，近来饶得买山钱。
赠彭敬之四绝·其一
作者：符锡
朝代：明

白梅既往东洲少，太守文章旧有名。百年家庆□遗稿，前辈风流尚典刑。
赠彭敬之四绝·其三
作者：符锡
朝代：明

山中诗债愁因积，索取频劳说世交。安得鹭沙才思逸，濡毫全不费推敲。
赠彭敬之四绝·其二
作者：符锡
朝代：明

乘时孰敢轻儒将，一剑西风扫断云。幕下掌书凡几辈，摅忠却道不如君。
赠彭敬之四绝·其四
作者：符锡
朝代：明

题诗为笑彭公子，诗价平高也适然。勘破虚名多少是，近来饶得买山钱。
赠李经卫邦立
作者：符锡
朝代：明

旧识李参军，多能众所闻。才猷摅幕府，■浪出尘氛。神术缘谁受，还丹许我分。何时访蓬岛，挥袂共乘云。
赠梅谷贡士卒业南都
作者：符锡
朝代：明

合欢天上侣，旋棹复何之。愁遣羁人独，诗怀作者谁。阜云盘凤阙，岩桂引虬枝。会想跻游惬，无忘此宿期。
赠毛地官
作者：符锡
朝代：明

民力今如此，军储昔未然。象占天庾远，忧切地曹贤。凋瘵犹堪理，侵渔孰可怜。君心石不燬，拭目中兴年。
赠皮信业改令安远
作者：符锡
朝代：明

皮子里中彦，貌古心亦古。假令由汉川，役繁病荼苦。熙治虽未谐，缺漏或少补。讵意安远行，时命固其所。彼民得贤侯，此民失慈母。圣化靡内外，阳春不择土。雕题被文化，殊俗见邹鲁。可称在循良，巧宦焉足数。三年一转盻，宣召渠容阻。腾骧冀北群，剪拂滇南杜。壮志轻四海，此别良楚楚。肯惜床头钱，倒囊一为酤。
赠程明誉
作者：符锡
朝代：明

冠带荣乡士，冰霜集帝城。美才当见试，详法足□名。眼角风云壮，毫端兰竹清。鸿胪期有赠，戎幕倚参衡。
赠蒋汝济
作者：符锡
朝代：明

坦道却如临折板，安流还似泛波澜。好凭羊角生毛羽，转笑人间行路难。
赠门都阃
作者：符锡
朝代：明

方隅慎选将，磊落誇门卿。十五服官事，二十志峥嵘。三十守永福，四十备恩城。简擢自天子，敕书照海濒。洞老遵约束，猺獞避威名。田适奉师讨，桓桓奋先声。敢死士五千，部分尤分明。摧敌争先赴，捣巢惭后征。元凶倏既殄，禆将功谁京。笑我逢掖士，缪参骠骑营。军门重授简，南海再驰旌。可怪诸贼奴，频盗六里兵。逆党不尽揃，圣化奚由清。淹淹釜中鱼，喘息容偷生。搜罗狡兔窟，冒险每披荆。夜后归猿息，朝先鸣鹖行。或当遣发际，君退如不胜。由知富经略，无乃过持盈。君笑因语我，礼戒满则倾。兵家数十种，知术纷纵横。岂不览孙吴，雅慕屈子贞。驾言适兰畹，采芳掇其荣。结佩重朱紫，怀之千镒珍。寤寐谐此服，庶几德惟馨。往忆倾盖初，楼居见深情。迩来共事久，奖掖宁面承。世俗重荣利，傥来何足凭。愚人常自玹，贤畏达者轻。矧君年未艾，懋建当夙成。脩途尚真切，允矣来嗣程。
赣州还韶宿南康仙台观次璧间韵
作者：符锡
朝代：明

仙台遥访郭西头，暂假尘踪一榻留。云舍未摅游子念，边烽何系小臣忧。雨馀福地人偏爽，书罢黄庭兴转幽。独倚危阑看星斗，仆夫旋巳蹙行驺。
辰士赵伯行之母贤而早寡伯行于予有一日之雅因丐挽章义不得辞
作者：符锡
朝代：明

龙山逢赵子，怪问泪双行。御哀为慈母，大节凛秋霜。白日空山里，苍松古道傍。墓碑终不朽，潜德永幽光。
辰江杂兴
作者：符锡
朝代：明

顽石连云起，洪流触地来。不知千万古，谁辟此中开。有路沿云断，无人但鸟呼。半山御落日，始觉客怀孤。地僻安居蒶，江深隐俗浑。剪茅初著土，聚落渐成村。江上采桑女，茅檐还是家。山花随结束，各自足生涯。
辰江杂兴·其一
作者：符锡
朝代：明

顽石连云起，洪流触地来。不知千万古，谁辟此中开。
辰江杂兴·其三
作者：符锡
朝代：明

地僻安居蒶，江深隐俗浑。剪茅初著土，聚落渐成村。
辰江杂兴·其二
作者：符锡
朝代：明

有路沿云断，无人但鸟呼。半山御落日，始觉客怀孤。
辰江杂兴·其四
作者：符锡
朝代：明

江上采桑女，茅檐还是家。山花随结束，各自足生涯。
过凤山祠屋感而有作
作者：符锡
朝代：明

凤山岂不远，诛茅结其云。轩组岂不贵，田甫劳躬耕。所志洁蒸尝，讵忘前哲馨。遗荣惬菜妇，裕后惩陆籯。恬澹即为富，奔驰愧微名。泛滥浮□渭，渠能扬浊清。神丹理不谬，精意或可成。忽与紫霞觞，同为江海人。
过工尧
作者：符锡
朝代：明

漫说工尧险，溪山见虏情。一军才接战，千骑尽空营。授首缘亲戚，论辜孰重轻。覆车曾不戒，十万诧雄兵。
过恩城村土人指石龟云能预知田州兵祸历历可验因口占二绝
作者：符锡
朝代：明

田州兵祸孰先知，州扭灵龟要自奇。二十年来逢一转，静观天道更何疑。王臣听与石龟期，山水令灵尔有知。从此天教洗兵马，永跻铜柱奠南夷。
过恩城村土人指石龟云能预知田州兵祸历历可验因口占二绝·其一
作者：符锡
朝代：明

田州兵祸孰先知，州扭灵龟要自奇。二十年来逢一转，静观天道更何疑。
过恩城村土人指石龟云能预知田州兵祸历历可验因口占二绝·其二
作者：符锡
朝代：明

王臣听与石龟期，山水令灵尔有知。从此天教洗兵马，永跻铜柱奠南夷。
过真州感孙柱史思行不得吊唁写此抒怀
作者：符锡
朝代：明

骢马何轩特，年来遽病衰。世途深有倚，天道竟难知。十载砂村语，千秋泉路期。何当下东郊，抆泪奠新诗。
追和严内翰诸公寿和斋易翁六十诗
作者：符锡
朝代：明

尘海何妨高士隐，一斋还占柳风和。江湖意气君谁似，文字交游此最多。瑞蔼桑蓬真蔗境，祝联珠玉诧銮坡。萍香漫笑仙凡隔，星汉元通太液波。
追挽谢都转令岳石厓秀才
作者：符锡
朝代：明

乐公还自好，何预卫郎贤。隔世看□玉，还应相照鲜。回首蓬蒿里，重吟薤露辞。英雄下世久，慷慨欲谁悲。
追挽谢都转令岳石厓秀才·其一
作者：符锡
朝代：明

乐公还自好，何预卫郎贤。隔世看□玉，还应相照鲜。
追挽谢都转令岳石厓秀才·其二
作者：符锡
朝代：明

回首蓬蒿里，重吟薤露辞。英雄下世久，慷慨欲谁悲。
送一溪侍御按蜀
作者：符锡
朝代：明

西川杳何在，冰雪岁将阑。天使驰驺去，巴人按节看。星回阁道近，春入豸袍宽。曲士怀同调，徒歌行路难。
送一溪公巡抚河南
作者：符锡
朝代：明

名家风节重乔林，杖越翩翩汴水浔。台北几年□夙望，河南今日惠重临。豺狼屏迹犹行部，花鸟乘春不废吟。有诏元戎早归国，相将九域霈商霖。
送丁朗山剌杭州
作者：符锡
朝代：明

越都新郡守，水部旧声华。风咏谁能似，湖山此正嘉。倒衣时见客，抱牍吏催衙。未减孤仙兴，梅残几树花。
送万以情提举广州市舶
作者：符锡
朝代：明

真人垂衣缵禹迹，声教所至无疆埸。日南通道有万国，誇海献见纷重译。唐初兼领发运使，提举后来始专席。郎将御史岂不贵，每以盘诘树清白。法存仁恕祛苛谨，精粗什一无过索。卉裳贝服生欢喜，舶浪艎云蔽潮汐。应知至德在柔远，厚往薄来非所惜。宾贡源源民力宽，公私货委如山积。却观万君癯且清，职太司市广内行。君才射策宜第一，九门折翼惊垂成。传家科第本故物，慱局胜负何重轻。六曹首幕直可取，不然守州专且荣。奔趋烦剧总不乐，晚拟此官聊可情。迩闻边海颇失驭，番舶回远盗纵横。商贾萧疏货贿微，市司盘验存虚名。君言如此更所喜，是关大运吾谁矜。亦知变通偶然尔，肯杂泥滓混清泚。閒骑瘦马追宴游，或拉寒生讨文史。官暇却妨尘委侵，代庖越祝须得已。殊俗皂白从少分，远道曲直那曾理。高贤裕养待时需，大器终当庙堂使。老我倅韶惊昔年，督兵战贼犹梦里。连营禆将忘阿谁，浅中挟忌谤不止。祝君切慎从征役，未厌刍荛□知己。
送上舍孙氏叔侄还镇江
作者：符锡
朝代：明

国计忧劳俯圣躬，南冠重许拜恩同。名家兰玉枝枝秀，涨海鲲鲸处处通。燕水盍簪怀胜迹，泰山回首揖高风。蜚英继武皆馀事，肯向江湖叹转蓬。霜落寒城听晓钟，客帆无计又江东。风花不作飘零态，春色还看点缀同。御史直声光汉册，贤良曲学愧辕公。若将途径分泾渭，末路何人令始终。
送上舍孙氏叔侄还镇江·其一
作者：符锡
朝代：明

国计忧劳俯圣躬，南冠重许拜恩同。名家兰玉枝枝秀，涨海鲲鲸处处通。燕水盍簪怀胜迹，泰山回首揖高风。蜚英继武皆馀事，肯向江湖叹转蓬。
送上舍孙氏叔侄还镇江·其二
作者：符锡
朝代：明

霜落寒城听晓钟，客帆无计又江东。风花不作飘零态，春色还看点缀同。御史直声光汉册，贤良曲学愧辕公。若将途径分泾渭，末路何人令始终。
送京友分教开封
作者：符锡
朝代：明

离筵春晓赋青莪，化雨平分出潞河。短棹夕阳人欲别，一毡千里意如何。纲常古道休轻议，才杰中州待细磨。早晚预知鳣有兆，清朝属望故人多。
送余郡慱擢教国子学录
作者：符锡
朝代：明

龙冈挺秀发，坛杏郁纡盘。临风企往铎，应时起翔鸾。张化豁沉靡，威收良独难。理顺或可违，情愆我非患。达士赴名教，众人超绮纨。和光取充橐，庶用无腆颜。昔在四门士，北斗仰依韩。君方逝自此，葆贞亦何言。
送侯生
作者：符锡
朝代：明

侯生将家子，弱冠得腰金。晓日辞枫陛，雄姿映羽林。冀城春色早，漳海暮云深。滨别何堪赠，边隅□主心。
送光泽簿彭仲五
作者：符锡
朝代：明

湘南同宦淼重云，冀北逢君又送君。风动花封谈笑耳，缘知主簿是参军。
送刘君熙载尹临武
作者：符锡
朝代：明

旅寓逢明府，相过不厌频。贵游终爱博，乡里任情真。骑发燕台暮，律回湘水春。衡阳有书札，屈指雁归晨。
送刘子廷信之信阳
作者：符锡
朝代：明

太守知名旧，承恩侄子新。云林回白首，天路照青春。自昔神明地，还遗揉顺民。君应为珍重，无忝幕中宾。
送刘朝信之荆门
作者：符锡
朝代：明

郡中潭德化，宾幕最为亲。申土推恩旧，荆人属望新。雨消三伏著，潦净六街尘。酌酒欢相别，离歌且莫陈。
送刘石竹宪副
作者：符锡
朝代：明

庙功方论定，朱紫半朝堂。独践监司要，还馀汉署香。客程山雪霁，乡梦浦云长。盘结殷忧在，江湖讵尔忘。水部诗名旧，论交复此筵。清才真不易，佳句尽堪传。石竹含烟细，江花泥露骈。必逢知己问，得俊与忘筌。
送刘石竹宪副·其一
作者：符锡
朝代：明

庙功方论定，朱紫半朝堂。独践监司要，还馀汉署香。客程山雪霁，乡梦浦云长。盘结殷忧在，江湖讵尔忘。
送刘石竹宪副·其二
作者：符锡
朝代：明

水部诗名旧，论交复此筵。清才真不易，佳句尽堪传。石竹含烟细，江花泥露骈。必逢知己问，得俊与忘筌。
送刘美中别驾广州
作者：符锡
朝代：明

故人美利小，壮志雄千夫。岭南忽独往，鹔鹴谁共酤。寥廓监州远，腾骧瘴雨苏。官袍先锦里，且足老亲娱。
送别钟上舍
作者：符锡
朝代：明

卓斝谁怜爨下桐，通家东祖谊应重。宦情瘴海三千里，客梦天门十六峰。疋马又看分落木，片云何处望飞龙。南来鸿雁将春信，尊酒还堪一笑逢。
送厚斋先生分教常州
作者：符锡
朝代：明

日下多名士，春宵得共论。起家缘少府，传业有诸昆。道岂延陵愧，教由安定尊。泰山遗响在，还拟振桥门。
送周宣统省祭还乡
作者：符锡
朝代：明

帝里怀归客，宁辞溽暑行。帆开燕飔满，潮落楚云平。遂有林园梦，能忘霄汉情。衣冠拜家庆，庭树月华明。
送周良会掌教池口
作者：符锡
朝代：明

一官嗟远去，何限惬情虚。教尚江边邑，经横浦口庐。庭阴足桃李，宾馔饶溪鱼。抱癖京尘者，扪心愧卷舒。
送唐太和宰醴陵
作者：符锡
朝代：明

与君发迹同乡省，一榜人中谁更亲。鸾凤无柯并栖息，骅骝得路异沉沦。关河坐惜仙舟远，湘芷徒牵客梦频。倚待湖南春雨足，馀波还有照此邻。
送大参欧公之任滇南次韵
作者：符锡
朝代：明

滇池西望祖乔迁，庾岭东来辍讲筵。才合济川终远到，地因分陕暂于宣。台端学苑推杨子，海上禅谈眇大颠。始信寒花根拨在，饶他春色自年年。
送奚二守应朝北上
作者：符锡
朝代：明

觐舟莫挽晓将发，江涨忽惊秋雨馀。心逐断云依北斗，帆冲征雁度匡庐。花明玉殿摇苍佩，日照鸾舆降紫虚。强欲因君一输写，食芹无笑野人疏。
送奚贰守应朝
作者：符锡
朝代：明

直北瞻天近，还知是故乡。独非陈授职，兼得慰高堂。祖帐凌秋浦，寒花摇拒霜。梯枯如有待，春色赖渠将。
送客
作者：符锡
朝代：明

东风夜来恶，吹破天南梦。有客晨扣门，促我河桥送。远上酒家楼，垂杨接飞栋。竹叶盏底浮，梅花笛中弄。壮士万里心，局促何堪诵。一笑与君别，冥思渺章赣。
送崔有仪还六安
作者：符锡
朝代：明

信美安丰使，争看报政归。浓花迎候馆，甘澍逐征騑。脕颖思应锐，朝宗愿岂违。摧颓如念我，时有塞鸿飞。
送张石崖赴清苑
作者：符锡
朝代：明

海邑何须远，儒官亦胜游。万山趋峡口，三水系城头。教铎渐濡久，贤科次第□。乡书乘便达，锦里隔黄牛。
送彭太史梦瀑奉使武□
作者：符锡
朝代：明

王堂华饯可逢春，远道馀寒柰故人。楚国旌麾临使者，汉家封建睦懿亲。展帆湘渚云千叠，侍綵钟山酒百巡。嘉会何因强参逐，空疏曾不愧儒绅。
送念斋侍御赴阙
作者：符锡
朝代：明

清江渺万里，天际指皇都。绕阙双龙迥，横秋一鸮孤。白云回使节，红树促征舻。轺过霜威在，巴人忆得无。
送故人还清釭镇
作者：符锡
朝代：明

一□东都三十年，忍看霜鬓各垂肩。崎岖海上来巢谷，颠倒人间笑谪仙。江雨忽逢凉夜燕，关梅欲度小春天。惠师念我如相问，为道官閒胜学禅。
送方同府罢官归歙
作者：符锡
朝代：明

章江东下蔚如蓝，客散离亭酒正酣。世事升沉宁有定，古人心迹但无惭。温泉密迩缨堪濯，灵洞霏微药可探。漫道隐君归思逸，此禅还著海鸥参。
送施居一之大浦驿丞绝句二首
作者：符锡
朝代：明

八千里路潮阳郡，大浦驿前江水流。时清莫讶炎荒远，年少争誇馆伴优。疋马远从朝海去，前程何处问登楼。高才盛位翻多事，禄薄官微良自由。
送施居一之大浦驿丞绝句二首·其一
作者：符锡
朝代：明

八千里路潮阳郡，大浦驿前江水流。时清莫讶炎荒远，年少争誇馆伴优。
送施居一之大浦驿丞绝句二首·其二
作者：符锡
朝代：明

疋马远从朝海去，前程何处问登楼。高才盛位翻多事，禄薄官微良自由。
送朱克诚年兄
作者：符锡
朝代：明

跃马江城各盛年，却看乌帽照华颠。玉绳晓望天门迥，琪树秋沾雨露先。濒海编氓皆著土，举家随宦即登仙。鸣琴未负联珂在，准待河阳奏□船。
送朱卢二主簿
作者：符锡
朝代：明

海邦凋瘵未全苏，簿领才猷适所需。政誉并看孚二邑，登崇应合振三途。丹枫日引江帆远，紫极云连塞雁孤。驿使何时发南越，梅花可折寄曾无。
送李东平二守
作者：符锡
朝代：明

漕河东去泛仙舟，桂影婆娑月正秋。燕誉不妨多乐事，风流□□振前脩。
送李涧山重佥东臬用韵
作者：符锡
朝代：明

岭徼功存剪涤频，监司英略动如神。顿教瘴土回春色，亟与边民洗战尘。风节讵宜淹驻久，年劳端合转阶晨。东藩此去天都近，云路先看据要津。
送杨子忠尹青田
作者：符锡
朝代：明

郊行频送远，连露扑花英。折赠东欧使，迟回北斗城。颂应归政简，閒得以诗鸣。往事何嗟及，寒松晚更荣。四十年才过，郎官领未迟。虚堂聊启饯，明月恰圆时。礼乐还渠讲，清贞实我师。汇缘匪根蒂，从笑广军奇。
送杨子忠尹青田·其一
作者：符锡
朝代：明

郊行频送远，连露扑花英。折赠东欧使，迟回北斗城。颂应归政简，閒得以诗鸣。往事何嗟及，寒松晚更荣。
送杨子忠尹青田·其二
作者：符锡
朝代：明

四十年才过，郎官领未迟。虚堂聊启饯，明月恰圆时。礼乐还渠讲，清贞实我师。汇缘匪根蒂，从笑广军奇。
送杨质三冠带后往陕西省父
作者：符锡
朝代：明

冠袍新荷望长安，秦塞河山驻马看。游宦岂容能汗漫，宁亲应暂许盘桓。
送欧东井宰景陵
作者：符锡
朝代：明

汉水龙飞日，波澄七泽通。景陵新属邑，天府旧行宫。弦奏薰风里，棠滋细雨中。宰官前席召，谁复首群公。
送武鸿胪之官德清兼寄吴兴刘太守
作者：符锡
朝代：明

吴兴邑治孰为优，少府才华不易求。独柰别君成企伫，王河残涨晚悠悠。刘侯为政本清贞，蓦地风波底自生。此去好凭君问讯，五湖云净霅川平。
送武鸿胪之官德清兼寄吴兴刘太守·其一
作者：符锡
朝代：明

吴兴邑治孰为优，少府才华不易求。独柰别君成企伫，王河残涨晚悠悠。
送武鸿胪之官德清兼寄吴兴刘太守·其二
作者：符锡
朝代：明

刘侯为政本清贞，蓦地风波底自生。此去好凭君问讯，五湖云净霅川平。
送殿撰大鹿先生提学山西
作者：符锡
朝代：明

世德颙然公辅器，学宗随例假词臣。大雅定看还士习，撝谦先喜著朝绅。地迫台衡仍咫尺，芳流金紫岂因循。最是通家足高谊，西行频望属车尘。
送江汝州全之
作者：符锡
朝代：明

汴汝悬鱼使，冰霜别凤城。英风开五马，甘澍逐双旌。郡僻逢迎简，堂高讼牒清。故人时问讯，石帖尚分明。
送汪本之达州别驾
作者：符锡
朝代：明

别驾通州去，宁嗟蜀道难。金华千古镇，巫峡百重关。入馔江鱼美，醺人曲米宽。独怜才力健，双鬓未曾班。
送河东兵宪王子晋叔
作者：符锡
朝代：明

时清西塞犹传警，台宪适当驰鹜秋。重以山河千里寄，敢忘宵旰一人忧。锦囊风月牵高兴，汗煚勋劳足细筹。此别唯应慨今昔，朔云南雁不关愁。
送润州王贡士南还
作者：符锡
朝代：明

故人高弟子，不问可知名。学易编常绝，论交盖始倾。黄金古台暮，白发异乡情。无计留君住，相思共月明。
送游静之二尹无
作者：符锡
朝代：明

乡邑知名士，寒松操愈坚。晋陵看发轫，赞府试烹鲜。柳色沿溪涨，椐阴夹道平。典刑遗老在，文物故家传。化及争先赋，庭馀示辱鞭。何当对披豁，重软惠山泉。
送漆医官还新昌
作者：符锡
朝代：明

何吏堪儒隐，御恩且故乡。谩传经世学，还有惠民方。江舸明秋月，征袍想御香。诗囊问题品，空愧尔师行。
送潘希召节推怀庆
作者：符锡
朝代：明

寂寞当春立，故人应更违。百花谁唤醒，一鸟自高飞。月傍灵泉迥，诗传楚客稀。东风如解惜，连夜款吾扉。
送灵官还閤皂山
作者：符锡
朝代：明

灵官秋晓望名山，天上恩波逐棹还。福地万年祈圣寿，云裳几日簉仙斑。朝元紫气中霄接，出洞清溪下界环。欲解儒衣从问道，葛师能为启玄关。
送王古愚提举海北
作者：符锡
朝代：明

参军两地驱驰遍，盐铁中年宠辱轻。山海总知明主使，燕鸿无柰故人情。仓曹盆卒无劳计，裕国宽商自有程。未倚清江营旧业，还瞻紫极傍东瀛。
送王方南守泉州
作者：符锡
朝代：明

郡符岩芣重，闽海足兴思。斋阁论心旧，都亭载酒迟。苑边花蔟马，坐上雨催诗。何物堪持赠，遥传纪政碑。
送王正提举海北
作者：符锡
朝代：明

雨夜纷羁思，如君更远游。方春别帝里，畿日到廉州。书问天南使，尊开海北楼。岭梅□信早，慰我意曾留。
送王武选子中奉使南还
作者：符锡
朝代：明

流飙击芳树，郊气爽然新。立马缘回久，驱车怅望频。素襟还昨日，文采见兹晨。锦怅爰分席，星槎岂问津。故园便使节，归雁数秋旻。未必能留恋，丹心切紫宸。
送省祭上京
作者：符锡
朝代：明

山云将雨过江城，万里行人望玉京。欲访寒梅驰远赠，短墙刚见一枝横。
送符道州
作者：符锡
朝代：明

政拙庸何病，吾宗自得师。云山增旧槩，风节照当时。雁过三湘远，音□五岭迟。春陵贤剌史，继此复书谁。
送罗相二李子诚二省祭
作者：符锡
朝代：明

河堤折柳驻行驺，听彻离歌不自由。乡远独遗庄舄念，天高谁共杞人忧。青春冠盖争先睹，壮志功名属早□。最是江南风日好，五云回首莫淹留。
送胡纯四冠带归省
作者：符锡
朝代：明

长安为客久，乡里倍情亲。况复怜台掾，曾知重抚臣。咏松时有待，移禄愿方伸。莫喻归宁喜，乌纱沐宠新。
送苏惟和宰贵溪
作者：符锡
朝代：明

百里基元化，孰惟师帅贤。故人豫章宰，两见动星躔。农雨三春足，弦歌四邑传。为民甘政拙，许国自心坚。戎马方忧杞，仙凫适去燕。五云何渤郁，快睹孝廉船。
送萧二守之济宁
作者：符锡
朝代：明

春色平分鲁甸馀，绿杨红杏到官初。河桥水漫楼船度，北使频逢好寄书。
送萧经卫
作者：符锡
朝代：明

楚山何处望施州，寒尽参军去莫留。推髻遗民归一统，竹王行庙纪千秋。持衡适重名家选，借箸堪为老将筹。奏□也应同计吏，春明几日候星辀。
送蕳别驾还宝宁
作者：符锡
朝代：明

万邦圭组倏来同，别驾高车自阆中。□绩明庭又西首，几回清梦禁城东。宦海悠悠两鬓星，相逢无复叹浮萍。名家令侄中丞是，于我犹能眼倍青。岷峨西望郁苍苍，朝客归骖兴转长。满地桑麻公事简，屏车星剑与翱翔。
送蕳别驾还宝宁·其一
作者：符锡
朝代：明

万邦圭组倏来同，别驾高车自阆中。□绩明庭又西首，几回清梦禁城东。
送蕳别驾还宝宁·其三
作者：符锡
朝代：明

岷峨西望郁苍苍，朝客归骖兴转长。满地桑麻公事简，屏车星剑与翱翔。
送蕳别驾还宝宁·其二
作者：符锡
朝代：明

宦海悠悠两鬓星，相逢无复叹浮萍。名家令侄中丞是，于我犹能眼倍青。
送袁二守之武□
作者：符锡
朝代：明

为惜天涯别，河桥载酒频。绿杨随处合，白鸟去边明。侧听循良誉，能忘故旧情。发科君有祖，应不坠家声。
送袁县丞
作者：符锡
朝代：明

一别韶阳九见春，梅花驿路是通津。尘劳忆得登临胜，锦水丹山属故人。适国曾因问曲江，凤来云气接苍茫。悬知宫满棠阴在，不尽湘流滚滚长。
送袁县丞·其一
作者：符锡
朝代：明

一别韶阳九见春，梅花驿路是通津。尘劳忆得登临胜，锦水丹山属故人。
送袁县丞·其二
作者：符锡
朝代：明

适国曾因问曲江，凤来云气接苍茫。悬知宫满棠阴在，不尽湘流滚滚长。
送裴上舍赍讣还乡省
作者：符锡
朝代：明

少年文藻说京华，底事辞家便忆家。莫以儒巾卑节使，也劳王事问星槎。三江晓雨迷归楫，五夜东风听落花。最是送君还客邸，莫云翅首半天涯。
送西泉刘子
作者：符锡
朝代：明

念此灵根别，秋来花正繁。楚云思共远，鲁调意犹存。揽佩空多感，临风重结言。寸怀知浩渺，孤月度江村。
送谏议后屏卢子奉仗楚粤便道归觐三十韵
作者：符锡
朝代：明

国家承平久，边庾不复实。九重甫垂念，诏使七道出。故人后屏子，喜气动行色。所适问刖期，南楚与百粤。君始发危科，怀忧在衮职。兹行雅所如，弭节照乡邑。鹭袍拜家庆，世德光奕奕。白发笼乌纱，鸾封侈先入。携盒廑父老，举杯多亲戚。高堂届眉寿，欢宴难具述。秋风吹征袍，王事不遑息。晓发湓江浦，夕望夏口驿。翱翔冈高楼，徘徊吕仙奕。西登祝融峰，俯瞰洞庭碧。九疑云正深，二妃安所适。夷俗杂夏殊，吏治究文一。周爰宜有献，再当言路辟。往事多激成，圣情每念及。昌运际实难，中兴待良弼。豫养本静深，才华更荒蔚。天骥就康庄，谁能顾俦匹。嗟我朽钝资，尝从礼官役。情好如弟兄，论事埘促膝。赠言非所长，况乃厌陈迹。刍荛倘见录，庶以输寸赤。银河泛本使，悬象动宸极。近侍难久违，还当颛谏席。功名尽麒麟，富贵焉所逼。伟哉廉蔺交，千载不可易。
送谢明府泮之善化
作者：符锡
朝代：明

自昔同门友，未论篪与埙。长沙君出宰，岐路我何言。阙曙流云淡，江春带雨浑。客帆行处远，那复对清尊。谩似随阳侣，翩翩不惮烦。悯时怀孔席，殊技去齐门。骥足谁能絷，虬髯且自掀。湖南春酿好，■慰北堂萱。
送谢明府泮之善化·其一
作者：符锡
朝代：明

自昔同门友，未论篪与埙。长沙君出宰，岐路我何言。阙曙流云淡，江春带雨浑。客帆行处远，那复对清尊。
送谢明府泮之善化·其二
作者：符锡
朝代：明

谩似随阳侣，翩翩不惮烦。悯时怀孔席，殊技去齐门。骥足谁能絷，虬髯且自掀。湖南春酿好，■慰北堂萱。
送赵充甫赴扬州别驾
作者：符锡
朝代：明

吾党赵君有充甫，器硕才宏动云古。尚书公子青云士，龌龊庸流谁比数。义窃通家余忝同，感今怀旧忧思冲。朅来别我官广陵，楼船舆马俱匆匆。都亭结驷艳杯酒，琼瑶拟赠余安有。不厌刍荛可试呈，郡倅分职统于守。竭诚分内万无尤，分外喜为须掣肘。铅镰钩钝各有时，代庖或反伤其手。赵君赵君名愈彰，却笑狂夫真老狂。十载弟同官更远，三年同兄典太常。情亲恨不照肝胆，岂谓险阻能兼尝。羊肠折坂老骥足，天衢九首看腾骧。
送赵挥使还锡山
作者：符锡
朝代：明

故人相见未奁容，又报东归讶转蓬。瞥眼莺花三月过，隔窗风雨几宵同。英姿吴下知谁健，膏泽天边喜独蒙。预订明年此时节，便帆还许对郫筒。
送辽东李断事
作者：符锡
朝代：明

黑子关东地，明庭重守疆。典戎期士杰，参幕选才良。风物饶千里，河山自一方。并州翻乐土，莫谩忆咸阳。
送远
作者：符锡
朝代：明

世路攲危重可吁，菜衣嗟复问正舻。风波岁晚怜江净，鸿雁寒深听雨呼。年少直看探虎穴，技成翻笑学龙屠。全贞亦有蓬仙诀，锦水丹砂许寄无。
送道七表叔宰英德二十韵
作者：符锡
朝代：明

伏雨燕山北，炎风庾岭南。双凫仙令远，十室圣恩覃。俗问车初下，情通理渐谙。奸愚胥栉媷，枯槁待濡涵。异石清如岱，寒泉酿胜柑。移来妨损执，饮去少驱岚。饱见韦编绝，空传水歃贪。文章初发誉，风节雅何惭。疏论留铨注，台评耻谏参。老成终自别，公道竟谁谈。逾觉丹心壮，应怜雪鬓鬖。忠贞贤母愿，禄养大儒甘。回首春经别，观光志夙耽。暑惊秋潦净，蝉听夕阳酣。客子情何极，尊公意可探。鹏翔同未得，匏系独仍堪。云搆需梁栋，□盘自梗楠。飘零千古思，得失寸衷惔。把袂还依阙，过门想驻骖。前程父老问，挥手看云覃。
送邓子之建阳
作者：符锡
朝代：明

禁钟初彻听离歌，立马东城意若何。霜雨一天人又别，琴尊几夜客重过。尧封远入欧瀛界，圣化遥分泗水波。藉好建泉烹建茗，文园因忆病夫么。
送邹子常熟水利县丞
作者：符锡
朝代：明

白茅初底绩，赞府胜才优。疏凿无容议，储防合细求。吴侬歌穰岁，使者荐贤侯。行当见甄拔，鲈好莫淹留。
送邹朝三少尹
作者：符锡
朝代：明

浙西邹少尹，别我在长安。细酌花前酒，高扳柳外鞍。江湖行自适，棠棣远应难。何知雁行断，叫叫五云端。
送郑天挺别驾高州
作者：符锡
朝代：明

倚伏不可道，出处圣之徒。我闻盐骥语，君出岭南途。孺子书千卷，高州饭一盂。地偏官自好，且莫问桑榆。
送郝侍御得请展视先茔
作者：符锡
朝代：明

祥启覃恩普，鸾回宠命新。丹枫催短日，寸草恋长春。至孝通泉壤，馀波被里邻。乞归优诏许，骢驷莫逡巡。
送金齿张任之南还
作者：符锡
朝代：明

六街春夜雨，九陌昼连云。深树藏啼鸟，危楼澹夕曛。飞花轻款款，离思正纷纷。酌尽沽来酒，何言可赠君。
送钱司训
作者：符锡
朝代：明

天马西来气绝伦，飞腾谁是眼中人。伯乐未逢成白首，巫咸欲问远苍旻。漆园道在官何忝，泗水源深化有神。梦入霜天迫离思，典衣聊与话交亲。
送陆九万侍乃翁还山阳
作者：符锡
朝代：明

久客忘归路，乡心正淼茫。何堪同舍旅，欲别向淮阳。县爵非无待，行翁赖远将。悬知东海月，今夕满慈堂。
送陆九万再领岳州通判次韵
作者：符锡
朝代：明

题遍越西山水郡，却临荆楚寄雄观。名楼赏燕宜参佐，远徼怀来倩好官。剑倚天门秋气老，舟移淮浦酒泉宽。十年忧乐应同我，未弃疏庸敢恋安。
送陆九万通判绍兴
作者：符锡
朝代：明

山水有胜槩，会稽自古名。独欣监郡往，不尽子长情。鉴影星河近，潮声鼓角平。自公多逸兴，吟睡句还成。
送陆节推
作者：符锡
朝代：明

十年江海叹飞蓬，曾是云间陆士龙。文字合□先达荐，风流宁避往贤踪。孤城犴狴怜秋月，要路勋名易景钟。独向寒江别摇落，莺花何地话重逢。
送陈上思思慎
作者：符锡
朝代：明

思州新剌史，为别意何长。职贡通南海，声闻过越裳。凿蹄怀折坂，刷羽忆朝阳。麟凤应希有，将能滞一方。
送陈惟春重领庆元
作者：符锡
朝代：明

摧坚陷阵事徒劳，缓辔何人誇锦袍。始信封侯非力致，频看鸡割试牛刀。
送陈通府
作者：符锡
朝代：明

南土朝监郡，郎官逼上台。剑留章水别，云绕帝城隈。玉辇中天降，金门午夜开。班联瞻奉引，敷奏肃喧豗。周室初沾燕，虞庭本爱才。唯应念枯稿，春色促帆回。
送陈通府从师东还寻奉檄督储北上
作者：符锡
朝代：明

师从几月罢，赋董复输燕。名岂劳偏著，心因鍊愈坚。鱼龙秋浪净，星汉客查连。预恐天留佐，虚瞻使节还。
送陈通府元宪擢白盐井提举
作者：符锡
朝代：明

牂牁南去剑峰攒，云净秋空立马看。盐铁且拚今日醉，天涯回首是长安。
送陶先生分教海门
作者：符锡
朝代：明

圣明望治胥才渴，优诏三涂许并登。草野有怀思展布，儒林无士不骞腾。雪中梅柳先阳复，海上风云入梦曾。文运自天开僻邑，作人仪范见觚棱。
送高滦汀掌科选兵辽阳
作者：符锡
朝代：明

西师未报□残虏，十仗交驰且莫休。近侍忽惊千里别，行频应缓九重忧。辽阳风物宜周访，藩镇机宜属细筹。俎豆有儒宁似者，迟归还许疏宸旒。
送黄义城还文江由御史左迁授经韶士
作者：符锡
朝代：明

凤来晴雪亚琼枝，庾岭浈江处处奇。别路暖回骢马客，行囊清照铁峰诗。齐人作式宾师远，鲁国登坛弟子谁。明日天涯重翘首，五云犹忆盖倾时。
送黄伯元宰武义
作者：符锡
朝代：明

细雨都门洒鬓丝，葛衣初授客行时。卿家兄弟知名旧，远道弦歌出宰迟。凋瘵岂惟西浙在，廉明真与长官期。巢云我待寻庐阜，鸿雁高飞见羽仪。
送黄参军
作者：符锡
朝代：明

我昔游岭表，乡里不见一。暨我居京城，岭表官秩秩。郡邑或分教，戎卫或参幕。名位虽未扬，才华并高卓。黄君复此去，万里戒行装。心旌指南斗，别我意何长。托交忝世契，岂云折辈行。赠言满湘帙，岂云迂腐章。风土各有宜，赞画各有方。谓余稍涉历，咨询走徬徨。军旅贵机密，变态亦靡常。矢心抱忠诚，可以横八荒。兼怀二三友，寅恊贵想忘。天飞谅不远，海鹤参翱翔。
送黄彦七告假归省
作者：符锡
朝代：明

君方广陵去，即拟到辰阳。远徼追游惯，高楼逸兴隆。槎浮天汉出，梦绕帝居长。老觉还丹在，林砂岂冀将。
送黄彦七告假归省
作者：符锡
朝代：明

青袍远适非趋隐，明到南中忆帝乡。江海故人多慰籍，莫言衰病老逢唐。
送黔江令严君时与令兄省解同寓京师
作者：符锡
朝代：明

南金岂不连枝重，家学相承丽藻均。帝里几年同献赋，巴山一骑独将春。音尘未介云鸿杳，德化俄惊□雉驯。棣萼暂分君莫讶，天涯旋旆即天津。
送龚发轩先由沅州兵宪改云南提学以外艰未赴服缺复领旧职尝有谮君近视不堪提学者故微谑之
作者：符锡
朝代：明

万汇伾伾倚大浑，俊明何敢后君恩。兵戎珍重仍持节，桃李虚无半在门。六翮齐云鹏未碍，双瞳如电鉴非昏。边庭暂假輶轩往，楚水衡山劳梦魂。
遣兴
作者：符锡
朝代：明

高卧东窗下，迢迢万里心。青山双短屐，流水一长琴。候客眠幽径，寻僧过远林。渔樵歌互发，虚谷自馀音。
遣怀
作者：符锡
朝代：明

中秋节过又重阳，静里人看岁月忙。啼鴂风前悲□木，归鸿天外度微霜。病狂不疗三年艾，心愿空馀一瓣香。但得身康无事日，分投书剑老农桑。
郑太守乃翁七十寿卷
作者：符锡
朝代：明

节使临江郡，瞻云独系思。屋添闽海算，椿老万年枝。耆会高贤满，丰庖厚禄移。未缘朱绂系，覃泽柰明时。
郡城登故人楼喜张明府使者还自崇阳
作者：符锡
朝代：明

戍也归何处，清风满郡楼。大阿初出匣，小邑有全牛。别意惊秋雨，孤怀忆剡舟。鷡朋翮未铩，肯被楚云留。
酬友人述怀兼呈严介溪陆江东二大史
作者：符锡
朝代：明

试书闲听玉堂谋，一念旋惊百念休。时好我能供算子，晚成那复问龙头。追陪黄阁岂不美，坐食大官何所求。向夕春潮带雨急，操舟□胜弄渔舟。
酬朱邑传再和草堂用西字韵结
作者：符锡
朝代：明

蚩尤雄视布侪低，木魅山精信手携。岂谓群轻能折轴，须知涓溜必成溪。天王诘暴师春集，逆竖褫魂鬼夜啼。入幕郗生谁似者，借筹曾许护征西。
酬楚蒙侍御见寄花晨风雨游南溪佳什
作者：符锡
朝代：明

三春好日几晴乾，不遣风花一片残。拥树山云长带雨，捲帘江阁尚留寒。繁枝照眼知谁共，尊酒多情且自宽。莫更题诗寄相忆，恐增怀抱在东阑。出郭深杯不住乾，忍教春色望中残。江花欲唤山花发，杜雨其如腊雨寒。虎瞰西连铜柱险，凤池东注海门宽。追游几许陪疏放，乘兴还应此未阑。
酬楚蒙侍御见寄花晨风雨游南溪佳什·其一
作者：符锡
朝代：明

三春好日几晴乾，不遣风花一片残。拥树山云长带雨，捲帘江阁尚留寒。繁枝照眼知谁共，尊酒多情且自宽。莫更题诗寄相忆，恐增怀抱在东阑。
酬楚蒙侍御见寄花晨风雨游南溪佳什·其二
作者：符锡
朝代：明

出郭深杯不住乾，忍教春色望中残。江花欲唤山花发，杜雨其如腊雨寒。虎瞰西连铜柱险，凤池东注海门宽。追游几许陪疏放，乘兴还应此未阑。
酬金近山夜坐怀颖江少谷二子
作者：符锡
朝代：明

老却狂生在，叨陪圣化多。时名推李郭，词藻避阴何。古木延陵剑，西风易水歌。凭谁话凉夜，骑马月中过。秋思何关客，忉忉逆旅边。凤城高士远，鲸海一旌悬。勋业非吾事，文章岂世传。终当谢明主，相就白云眠。
酬金近山夜坐怀颖江少谷二子·其一
作者：符锡
朝代：明

老却狂生在，叨陪圣化多。时名推李郭，词藻避阴何。古木延陵剑，西风易水歌。凭谁话凉夜，骑马月中过。
酬金近山夜坐怀颖江少谷二子·其二
作者：符锡
朝代：明

秋思何关客，忉忉逆旅边。凤城高士远，鲸海一旌悬。勋业非吾事，文章岂世传。终当谢明主，相就白云眠。
酬龙道亨进士
作者：符锡
朝代：明

风光全著日边杏，春意故愆江上梅。气味不殊登荐异，谩怀金鼎罄涓埃。
酷暑戏赠逆旅主人
作者：符锡
朝代：明

长安毒热何苦难，大叫发彺频倚栏。两手舒徐缓不支，两脚□木仍疼酸。火轮当街日正午，窜身欲避无处所。仰瞻松柏皆垂头，回望菑畬半燋土。束带更趍幕府辰，归来驴背尘满巾。寸肠可截那更知，慰藉翻惭贤主人。有时对食不得噎，朝妨蝇蚋莫足蝎。前者被螫左中指，谈虎至今心尚热。鹪鹩一枝愿巳越，鹍鹏九万固不屑。百千赋分有大小，身外之名何足说。与君相对且衔杯，扫除大厦当奇才。须臾就醉我亦睡，听我鼻息如吼雷。
醉花阴·送希召赴洛次韵
作者：符锡
朝代：明

绿杨深处游缰并。听莺啼不尽。红日又西飞，骊驹歌罢，恼乱离人兴。叹浮生蜂衙蚁阵。聚散何时定。愿潘郎去也，花满河阳，回首长安近。
醴陵柬施可大
作者：符锡
朝代：明

醴水西边一故人，十年江海倍情亲。渔舟却笑东归客，不避风尘来问津。
重宿沙驿读屏间甲午三月东巡喜与倪道长高都谏滦州相见之作慨然兴怀明日又得与王道长相见于卢龙遂用前韵重志斯喜亦为三月十六与前若合符契也
作者：符锡
朝代：明

东望卢能可几程，重临沙驿兴偏清。沿边坼堠孤云细，到海晴峰列障横。部使偶逢如宿约，容台知爱有深情。同心更有滦汀在，记取题屏莫浪惊。
重建拱极亭诗
作者：符锡
朝代：明

反涸欣重沸，亭隳乃荐开。四隅烟霭净，双照法星来。揽辔威存豸，匡时渴望梅。南游倚隹观，目极紫霄回。石室仙人馆，彤帷首夏开。玄蝉不住响，舞鹤自何来。秋晚便观稼，寒深拟访梅。山灵知未厌，泉我隔年回。稍喜瀛仙集，真疑洞府开。断云将雨过，群岛亚青来。异产多瑶草，灵标错野梅。眷言恣幽讨，遮莫醉忘回。西峰河？嵲，掩映画图开。城郭纤无隐，江山尽欲来。平田下高鸟，细雨湿青梅。日暮村烟碧，鸣笳促骑回。
重建拱极亭诗·其一
作者：符锡
朝代：明

反涸欣重沸，亭隳乃荐开。四隅烟霭净，双照法星来。揽辔威存豸，匡时渴望梅。南游倚隹观，目极紫霄回。
重建拱极亭诗·其三
作者：符锡
朝代：明

稍喜瀛仙集，真疑洞府开。断云将雨过，群岛亚青来。异产多瑶草，灵标错野梅。眷言恣幽讨，遮莫醉忘回。
重建拱极亭诗·其二
作者：符锡
朝代：明

石室仙人馆，彤帷首夏开。玄蝉不住响，舞鹤自何来。秋晚便观稼，寒深拟访梅。山灵知未厌，泉我隔年回。
重建拱极亭诗·其四
作者：符锡
朝代：明

西峰河？嵲，掩映画图开。城郭纤无隐，江山尽欲来。平田下高鸟，细雨湿青梅。日暮村烟碧，鸣笳促骑回。
重建拱极亭诗·其四
作者：符锡
朝代：明
体裁：五言律诗

西峰河�嵲，掩映画图开。城郭纤无隐，江山尽欲来。平田下高鸟，细雨湿青梅。日暮村烟碧，鸣笳促骑回。
重经天心湖
作者：符锡
朝代：明

春向此湖来，三日牵不辍。秋向此湖归，一日帆遂绝。时命岂疾迟，篙师匪工拙。于何长叹嗟，知了愚未彻。
金泉亭饯别王道长
作者：符锡
朝代：明

未爽金泉酌，还同柱史来。春陪供怅远，尊傍野亭开。稚柳摇晴浦，纤鳞戏浅苔。尘襟藉疏豁，委琐不烦裁。
钓艇
作者：符锡
朝代：明

适兴江艖老，何妨并日餐。纶□白日静，高荫绿杨宽。得酒妻同话，弄云儿共欢。本无匡济隐，渭猎免相干。
钱子寿亲诗
作者：符锡
朝代：明

节使方之楚，乡书巳达吴。轺还及来夏，椿寿正悬弧。绿酒香浮蚁，华筵馔入鲈。悬知称庆处，海上见蓬壶。
长沙寻访友人不见
作者：符锡
朝代：明

不挂羊裘系短蓬，烟波何处觅行踪。湘山湘水应无际，君在白云知几重。
长沙有怀古迹五首
作者：符锡
朝代：明

身世一逆旅，漫怀千载音。美人伤岁晚，芳杜怨江深。本意投鱼腹，犹将悟主心。凤麟空下世，衰德涕沾衿。何处屈原宅，汨罗来问津。怀沙甘此水，谋国竟何人。汉主恩非薄，贾生才绝伦。亦知藩傅远，特遣吊孤臣。海徼皆吾土，浮生任所之。若为湘水夕，不置逐臣思。落落安刘策，英英吊屈辞。雄才掩千古，慷慨有馀悲。杜子湖南日，年衰世路迷。鸥波怜泬寂，渔艇漫依栖。巴道仍妖梗，秦天出汉低。文章竟何用，名字谪仙齐。湖南闻自昔，风壤慨重过。地阻铜标远，云深草泽多。朝廷忧赤子，司牧慎催科。疲民万无赖，往辙鉴如何。
长沙有怀古迹五首·其一
作者：符锡
朝代：明

身世一逆旅，漫怀千载音。美人伤岁晚，芳杜怨江深。本意投鱼腹，犹将悟主心。凤麟空下世，衰德涕沾衿。
长沙有怀古迹五首·其三
作者：符锡
朝代：明

海徼皆吾土，浮生任所之。若为湘水夕，不置逐臣思。落落安刘策，英英吊屈辞。雄才掩千古，慷慨有馀悲。
长沙有怀古迹五首·其二
作者：符锡
朝代：明

何处屈原宅，汨罗来问津。怀沙甘此水，谋国竟何人。汉主恩非薄，贾生才绝伦。亦知藩傅远，特遣吊孤臣。
长沙有怀古迹五首·其五
作者：符锡
朝代：明

湖南闻自昔，风壤慨重过。地阻铜标远，云深草泽多。朝廷忧赤子，司牧慎催科。疲民万无赖，往辙鉴如何。
长沙有怀古迹五首·其四
作者：符锡
朝代：明

杜子湖南日，年衰世路迷。鸥波怜泬寂，渔艇漫依栖。巴道仍妖梗，秦天出汉低。文章竟何用，名字谪仙齐。
问萱花
作者：符锡
朝代：明

紫萱开彻满吟窝，间菊穿篱映浅莎。见说穷愁君解释，还能销得鬓丝么。
闺思二首
作者：符锡
朝代：明

寒日澹无辉，边城戍不归。眼穿楼外雁，抆泪向孤帏。碧草照轮辉，王孙何日归。愿言厸双鹄，头白共鸳帏。
闺思二首·其一
作者：符锡
朝代：明

寒日澹无辉，边城戍不归。眼穿楼外雁，抆泪向孤帏。
闺思二首·其二
作者：符锡
朝代：明

碧草照轮辉，王孙何日归。愿言厸双鹄，头白共鸳帏。
闺情二首
作者：符锡
朝代：明

涉园弄春柔，淑气均且和。新妆耀白日，芳步生微波。不见同心人，归来泪成沱。朱颜行处损，白发愁边多。荣华厸朝露，柰此阳光何。春风吹柳花，荡漾无休歇。夫婿轻薄儿，飘飘在吴越。白马黄金羁，欢游无尽期。向来三载别，又是春风时。妾身既委君，苦乐何敢云。剖心见妾素，但恐君不闻。清夜吟子规，泪洒枝上月。坐起不成眠，梨花满庭雪。
闺情二首·其一
作者：符锡
朝代：明

涉园弄春柔，淑气均且和。新妆耀白日，芳步生微波。不见同心人，归来泪成沱。朱颜行处损，白发愁边多。荣华厸朝露，柰此阳光何。
闺情二首·其二
作者：符锡
朝代：明

春风吹柳花，荡漾无休歇。夫婿轻薄儿，飘飘在吴越。白马黄金羁，欢游无尽期。向来三载别，又是春风时。妾身既委君，苦乐何敢云。剖心见妾素，但恐君不闻。清夜吟子规，泪洒枝上月。坐起不成眠，梨花满庭雪。
阻风
作者：符锡
朝代：明

去日多北风，南薰归正高。就边竞帆者，无笑背驰劳。
雪斋为郑太守赋二绝
作者：符锡
朝代：明

海门遥望旧书堂，雪满壶山趣更长。奇字漫誇杨子宅，芳名袭见郑公乡。寒逼茅斋一径回，竹书木影静徘徊。藜灯入夜何人到，疑有乘舟月下来。
雪斋为郑太守赋二绝·其一
作者：符锡
朝代：明

海门遥望旧书堂，雪满壶山趣更长。奇字漫誇杨子宅，芳名袭见郑公乡。
雪斋为郑太守赋二绝·其二
作者：符锡
朝代：明

寒逼茅斋一径回，竹书木影静徘徊。藜灯入夜何人到，疑有乘舟月下来。
雷州莱公祠次欧宗主韵
作者：符锡
朝代：明

上林巡幸念皆春，不见中书旧日人。本谓遭逢同结主，岂期材智反投身。衣冠徒抱千年恨，胡虏终贻九庙尘。遥想英魂归海角，还依玉几奠麒麟。直道谁甘与世浮，前程端合是雷州。清朝望重三登相，黄屋亲扶一上楼。竹翳古祠恒带雨，草迷荒院欲经秋。可怜碧海青山色，犹对离人起暮愁。
雷州莱公祠次欧宗主韵·其一
作者：符锡
朝代：明

上林巡幸念皆春，不见中书旧日人。本谓遭逢同结主，岂期材智反投身。衣冠徒抱千年恨，胡虏终贻九庙尘。遥想英魂归海角，还依玉几奠麒麟。
雷州莱公祠次欧宗主韵·其二
作者：符锡
朝代：明

直道谁甘与世浮，前程端合是雷州。清朝望重三登相，黄屋亲扶一上楼。竹翳古祠恒带雨，草迷荒院欲经秋。可怜碧海青山色，犹对离人起暮愁。
静观徐先生挽卷
作者：符锡
朝代：明

两傅名藩事巳非，府中懿范见应稀。金枝重系兰苕在，风雨龙丘有□归。
题便面赠友
作者：符锡
朝代：明

罢钓湖山一语无，柳根啜茗坐跏趺。情知不是逃名者，会睹风云毕壮图。
题双喜图赠王推府之临安号西溪泾县人
作者：符锡
朝代：明

判丈峰高宿雾清，旋看秋月挂边城。天书远下谁将喜，衙院虚闲傍鹊声。
题墨兰寄恽宪副公甫先生
作者：符锡
朝代：明

幽兰美深谷，吐花春载阳。虽殊桃与李，物性固有常。我愿将此草，树之彼高岗。佳人被采撷，衣带袭馀芳。无视山中桂，露零秋自伤。濯濯蕙兰花，茕茕遗众芳。栖栖依蔓草，泯泯失晶光。谁写春岩姿，好风正披扬。白日倾素蕤，深丛间幽篁。愿言托末契，金石矢勿忘。
题墨兰寄恽宪副公甫先生·其一
作者：符锡
朝代：明

幽兰美深谷，吐花春载阳。虽殊桃与李，物性固有常。我愿将此草，树之彼高岗。佳人被采撷，衣带袭馀芳。无视山中桂，露零秋自伤。
题墨兰寄恽宪副公甫先生·其二
作者：符锡
朝代：明

濯濯蕙兰花，茕茕遗众芳。栖栖依蔓草，泯泯失晶光。谁写春岩姿，好风正披扬。白日倾素蕤，深丛间幽篁。愿言托末契，金石矢勿忘。
题扇赠华山赵挥使抩
作者：符锡
朝代：明

庶长声华动炎汉，纨扇新裁素挥翰。玉骨珑璁气清彻，金花照映光凌乱。明月才看生海隅，凉飔飒飒透轻裾。四边幸乃烽尘少，愿为炎威一扫除。
题梅谷次太守韵
作者：符锡
朝代：明

不见寒花破，风传何处村。写真诗落眼，牵梦客消魂。谷口度春雪，城头掩竹门。幽芳抱终日，渠共尔忘言。
题红黄二菊送刘司训赴南阳
作者：符锡
朝代：明

秋天天苑牵秋思，伊水丰山听讲开。白酒频倾白日暮，黄花遥忆黄金台。金风飒飒飘众卉，脂菊荧荧凌晓霜。春色上林无限树，也应摇落见孤芳。
题红黄二菊送刘司训赴南阳·其一
作者：符锡
朝代：明

秋天天苑牵秋思，伊水丰山听讲开。白酒频倾白日暮，黄花遥忆黄金台。
题红黄二菊送刘司训赴南阳·其二
作者：符锡
朝代：明

金风飒飒飘众卉，脂菊荧荧凌晓霜。春色上林无限树，也应摇落见孤芳。
题红黄二菊送刘司训赴南阳舟阻真州戏柬其九诸同志·其一
作者：符锡
朝代：明
体裁：七言绝句

为问东风缘不发，江涛吹雪却西来。龙江咫尺无由渡，病酒愁衿那共开。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首
作者：符锡
朝代：明

问道西园路，平沙□径回。合欢堪跃马，取醉莫停杯。岭树云初瞑，池莲风半摧。因君动幽兴，临眺独徘徊。老树团高荫，群峰矗四围。海榴窥户发，沙鸟近人飞。隔座鸣笳筦，凌风透葛衣。莫惊梁燕语，谁是并谁非。兹晨苦风雨，属意在西河。胜事无人会，幽亭载酒过。朋簪清赏惬，地主故情多。凌波藐姑射，不醉欲如何。质扑始兴郡，尚遗文献风。版图秦塞阁，韶奏舜台空。二水城中启，千峰剑外雄。壮观聊纪实，得句不求工。豸史爱登览，习池初过从。惊风翻锦树，密雨乱芙蓉。笔岭抟孤凤，皇潭隐卧龙。炎荒多胜槩，衰拙荷包容。池荒莲自发，客至景频添。吏爱耽诗隐，夫宜著论潜。成梁川济急，撼树杞忧兼。衰薄将何补，飞腾尚汝占。野竹干云上，短墙那更遮。几年霜折荔，一日雨催花。井脉通瀛海，溪光映若邪。乘閒聊复尔，肃肃免投罝。郡迎新别驾，台忆旧青骢。海国钟灵异，韶山谪降同。壮心星拱北，远道日方东。若在蓬莱顶，还容扣下风。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其一
作者：符锡
朝代：明

问道西园路，平沙□径回。合欢堪跃马，取醉莫停杯。岭树云初瞑，池莲风半摧。因君动幽兴，临眺独徘徊。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其七
作者：符锡
朝代：明

野竹干云上，短墙那更遮。几年霜折荔，一日雨催花。井脉通瀛海，溪光映若邪。乘閒聊复尔，肃肃免投罝。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其三
作者：符锡
朝代：明

兹晨苦风雨，属意在西河。胜事无人会，幽亭载酒过。朋簪清赏惬，地主故情多。凌波藐姑射，不醉欲如何。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其二
作者：符锡
朝代：明

老树团高荫，群峰矗四围。海榴窥户发，沙鸟近人飞。隔座鸣笳筦，凌风透葛衣。莫惊梁燕语，谁是并谁非。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其五
作者：符锡
朝代：明

豸史爱登览，习池初过从。惊风翻锦树，密雨乱芙蓉。笔岭抟孤凤，皇潭隐卧龙。炎荒多胜槩，衰拙荷包容。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其八
作者：符锡
朝代：明

郡迎新别驾，台忆旧青骢。海国钟灵异，韶山谪降同。壮心星拱北，远道日方东。若在蓬莱顶，还容扣下风。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其六
作者：符锡
朝代：明

池荒莲自发，客至景频添。吏爱耽诗隐，夫宜著论潜。成梁川济急，撼树杞忧兼。衰薄将何补，飞腾尚汝占。
风雨观桥于河西遂观莲于吕将军园亭嘉宾胜会与是用乘奉次骝山道长原韵八首·其四
作者：符锡
朝代：明

质扑始兴郡，尚遗文献风。版图秦塞阁，韶奏舜台空。二水城中启，千峰剑外雄。壮观聊纪实，得句不求工。
风雨述怀
作者：符锡
朝代：明

楚山千里望辰州，一月蓬窗不裹头。借问客怀诗卷里，几多风雨几多愁。
风风宿弥陀寺有怀双州大守偶颂桂洲公壁问隹制适相感发用韵一首
作者：符锡
朝代：明

滹陀冬日何清凄，美人相忆临故堤。山僧肃客钟鼓发，风雨横天旌旆迷。父将身世等幻泡，岂复萍梗论东西。回首遥瞻紫宸近，卿云五色裁龙旗。
饮侯北湖职方同王少参廷举联句
作者：符锡
朝代：明

论心尊酒十年前，不尽高怀更此筵。藩伯滥陪吾岂敢，文星傍照我何缘。灯花细细开还烬，漏箭迢迢坐复传。□是浮踪频聚散，未辞沉醉竟忘眠。
饮罢独呈北湖
作者：符锡
朝代：明

月色云容小槛前，幽怀堪写使君筵。十年奔走风尘隔，此日根□雨露偏。郎署才名司马著，长官清节县人传。绨袍犹记连床夜，起舞鸡声乱晓眠。
饮钮司训初冬雪霁芭蕉亭然可掬主人因请在席各赋一绝
作者：符锡
朝代：明

雪晴江馆一尊开，翠扫浓蕉溢户来。疑是广□官独冷，阳和偏许隔年回。
饮高宪佥宅
作者：符锡
朝代：明

芳邻高使君，世美洽能闻。御带山东臬，名□冀北群。绮窗邀白日，锦树截红云。漫泧惭知旧，清尊礼遇勤。
驻武缘伏枕连日抚景感时不觉乡思浩然遂成五言古诗聊志余怀云
作者：符锡
朝代：明

武缘诚僻邑，风气别一区。城郭居民鲜，荒寂拟郊墟。重林啼怪鸟，幽壑舞蝍蛆。仲春扇炎风，盛夏始不如。弱女事贸迁，丁男罕诗书。犷悍遂成习，推朴亦有馀。自我驻军来，寄迹于衡庐。出门无可语，入户但长嘘。徒效庄舄吟，幽怀竟莫祛。柯时歼渠寇，解兵赋归欤。青山固有待，稚子足启予。长揖上官去，不乐更何于。
骝山道长宴九成台次韵奉答
作者：符锡
朝代：明

好怀当日为谁开，骢马乘春访古台。尘榻几时淹上客，法星连夜焕中台。江分锦树高还下，帘捲晴云去复来。嘉会良晨俱不易，风光如此且衔杯。
骝山道长新辟小斋次韵奉答
作者：符锡
朝代：明

官閒小辟郡斋深，种竹移花不废吟。博洽未须论旧学，忧勤宁假惜分阴。囱含远岫浮佳气，云暖珍禽送好音。岂谓衰迟劳慰藉，每论诗罢更论心。
鹿野歌代作
作者：符锡
朝代：明

我昔城南游，鹿野欣在目。秀水潆以洄，晴峦缭而复。谁突京其中，石表双黄鹄。陈翁美生丘，陈子顺亲欲。载酒时一游，亲交四徵逐。笑歌不知还，日暮或秉烛。此翁真达翁，此子亦不俗。昔闻大观人，自作挽歌曲。登山摇大铃，和者竞相属。生死等昼夜，往过而来续。柰此尘劫愚，电火计延促。忧患每有馀，欢娱苦不足。今古一抔土，彭殇同缚束。何如饮美酒，冥然天地独。泛□观野鹿，聊与陈翁谷。
龙兴寺次阳明璧上韵与罗上人
作者：符锡
朝代：明

缥缈诸天□上头，尘踪无碍到还休。经春雨洗楞迦净，不夜风翻河汉流。借鹤便须寻大酉，浮查应未隔沧洲。却怜惠远能供茗，藓璧新诗取次留。
龙池湖
作者：符锡
朝代：明

湛湛龙池景，轻航日晏寻。锦凫回断岸，翠筱郁孤岑。楫晓天平渡，容秋镜忽临。菱歌隔前浦，饶得助清吟。
游黄华
作者：符验
朝代：明
体裁：五言律诗

清时难避地，祇可共壶觞。路僻饶香草，山高易夕阳。积雪千峰峭，流云曲水长。况当春咏日，童冠总相忘。
游黄华山·其一
作者：符验
朝代：明
体裁：七言律诗

閒行作意林虑西，攀跻只与诸峰齐。王母池东丹灶冷，桃花溪上白云低。数声钟磬寺门近，万壑风烟山径迷。夏馥庾贤事俱远，采芝谁复结幽栖。
游黄华山·其二
作者：符验
朝代：明
体裁：七言律诗

远水近水通溪桥，千峰万峰积翠饶。深春花木东未发，绝壑冰霜暑不消。珠露色添瑶草润，洞箫声倚白云娇。自怜不是神仙骨，空忆当年王子乔。
过苍岭
作者：符验
朝代：明
体裁：五言律诗

晓发括苍岭，穿云上紫霄。披茅妨曲径，历险度敧桥。仙子悲尘合，征夫怯路遥。投间还复出，山鸟亦相嘲。
长干宝塔放光偈
作者：等慈润公
朝代：明

戊午孟冬丙辰朔，长干塔下闻天乐。洪公大建华严期，贤圣粉纭齐赴约。百千善信云从龙，遐迩资粮川就壑。众香缥缈烟岚浮，万烛炜煌星斗错。欲表南询五十三，法筵清众仍相若。绕塔幢幡四色分，开经钟鼓三通作。梵呗同宣出妙音，见闻随喜生欢乐。始知无碍法门中，处处圆融非住著。只消半偈悟无生，能使群迷趋正觉。一体均沾法乳恩，情与无情学无学。野禽并作迦陵鸣，霜风亦共天花落。塔顶金光觉倍明，塔心宝相如新琢。铃索时时杂《濩》、《韶》，檐廊夜夜栖鸾鹤。八面玲珑透碧霄，九层宛转流丹雘。卷石三山钟阜低，弹丸千里舆图缩。门门皆得见如来，俨然弥勒开楼阁。金刚密迹驱雷霆，宝杵灵威失干莫。慧灯无尽破重昏，甘露洪施济枯浊。亦如多宝现全身，为听莲华从地跃。由来此塔非寻常，七宝龛中舍利藏。往昔神光犹间发，况今大法重敷扬。啐啄因缘相辏泊，七十二门同放光。光中出生无量塔，一一悬灯散妙香。香光庄严亦何限，遍涌金莲坐宝王。十方菩萨如鳞次，八部天龙若雁行。化佛光明复如是，法尔神通示寂常。重重涉入极微妙，梵网珠交心自耀。此光本是世间稀，见者何人不欣乐。或齐合掌向虚空，或举高声称佛号。或投五体拜泥涂，或散千花熏塔庙。或去忙呼眷属来，或频指点傍人道。或上危梯或倚楼，或转悲伤或喜笑。或感禅僧出定看，或留归客停车眺。或有晏坐空林中，一任稠人自喧闹。顿除热恼得清凉，病在还苏老还少。默夺潜消魔外心，无遮重罪咸轻报。其谁不愿发菩提，种种皆由塔光照。此时见者诚有缘，莫因不见空哀怜。即心自性君知不，见与不见皆天渊。世尊八万四千塔，与我无缝相勾连。穷劫至今曾不昧，海枯山击光依然。诸人于此信得及，同泛华严大法船。敬说此偈再礼塔，八万四千光现前。
被获叹怀
作者：答里麻
朝代：明
体裁：七言律诗

来游上国看中原，细嚼青松咽冷泉。慈母在堂年八十，孤儿为客路三千。心依北阙浮云外，身在西山返照边。处处朱门花柳巷，不知归日是何年。
西湖（二首，录其一）
作者：答里麻
朝代：明

一株杨柳一株花，原是唐朝卖酒家。惟有吾邦风土异，春深无处不桑麻。
金陵怀古
作者：筠隐遂
朝代：明

豪华已逐去江声，山色空含远代情。陈主《后庭花》不发，吴王前殿草长生。风高巷口秋烟冷，雨过城头晚照明。歌舞只今谁更似，鸟争啼巧柳轻盈。
寿道民祁太翁
作者：简知遇
朝代：明

君家乐事偏，秀色满林泉。石干方遒上，新条更蔚然。连根椿并茂，仰荫桂争妍。曾记灵椿树，春秋各八千。
梅坳题石
作者：简耀
朝代：明

曾醉荷筒泛绿潮，吴姬歌舞笑相邀。风飘轻袂香初冷，雨褪残妆魂未招。潭比薛涛花作岸，坡连苏小玉为桥。猿啼巫峡青青冢，裘马王孙不惮遥。河汉桥成怅别离，萦怀到处忆蛾眉。舞疑蝶粉翻花径，曲似莺簧唤柳枝。妆匣半留新翡翠，镜台犹冷旧胭脂。可怜艳骨埋香土，莫惜黄金买篆碑。
梅坳题石·其一
作者：简耀
朝代：明

曾醉荷筒泛绿潮，吴姬歌舞笑相邀。风飘轻袂香初冷，雨褪残妆魂未招。潭比薛涛花作岸，坡连苏小玉为桥。猿啼巫峡青青冢，裘马王孙不惮遥。
梅坳题石·其二
作者：简耀
朝代：明

河汉桥成怅别离，萦怀到处忆蛾眉。舞疑蝶粉翻花径，曲似莺簧唤柳枝。妆匣半留新翡翠，镜台犹冷旧胭脂。可怜艳骨埋香土，莫惜黄金买篆碑。
游龙山谒观音堂
作者：简载道
朝代：明

非色亦非相，胡为此布金。寒声知在昔，普度尚于今。杨柳摇西土，莲花出锦浔。皈依心自切，清夜叩禅林。
潞河舟中作
作者：简霄
朝代：明
体裁：五言律诗

潞水经年别，风尘又觉非。岸芦迎棹舞，樯燕掠人飞。泽国鱼梁竭，江城候吏稀。人烟沙草外，一缕起斜晖。
午憩兜率庵
作者：管大勋
朝代：明
体裁：五言排律

下山频入山，异境非人间。竹色千岩秀，松阴一径闲。曲池流玉斝，丹鼎驻朱颜。佛殿浮烟里，空门流水湾。登堂步虚寂，蹑蹬拂斓斑。杰阁凌霄汉，方亭辟草菅。昔贤多卜筑，此处足跻攀。与客同寻胜，闻僧且闭关。火烧三界易，情洗六根难。法为因缘净，心从澹泊悭。达生超上乘，混迹落尘寰。到处耽清隐，何人悟大还。樵柯烂白石，旅鬓忆青鬟。酒熟宁辞醉，诗成未可删。归途风淅沥，出寺水潺湲。
南岳山歌
作者：管大勋
朝代：明
体裁：古风

祝融高高不可上，出地九千七百丈。层峦罗列插丹丘，千里峥嵘排青嶂。西起岷峨接滇贵，东走江越连吴会。南条之山谁最尊，俯临五岭控八桂。沅湘流夹迤逦来，下注七泽洞庭开。华恒嵩岱焉足拟，雄都作镇真崔嵬。自从黄帝分疆域，虞舜南巡遵岳麓。岣嵝禹迹揭穹碑，祀典灵祠代修复。朱鸟翩翩集崆峒，南极闪闪烛长空。巨灵矗矗通碧落，群仙袅袅会飞虹。千盘万叠如伏虎，耸如龙翔与凤舞。紫盖香炉不可攀，灵禽石囷流传古。上有青玉坛，下有珊瑚芝。崶岚夕暝郁不散，晶光摇映天风吹。君不见峻极亭，火云峍屼摩列星。峰头丹灶闭积雪，盘古神仙今谁灵。又不见朱陵洞，珠帘千尺挂飞蝀。中有幽人醉石眠，醒时閒把清泉弄。我来登山兴悠哉，云披雨霁无纤埃。虚明到处藏仙窟，翛然欲跨青鸾回。俯仰乾坤同一息，兀立中峰看秋色。气吞五岳欲凌风，何似神游遍八极。
双燕曲
作者：管大勋
朝代：明
体裁：古风

双燕复双燕，雌雄夹自飞。娓娓入帘幕，翩翩绕庭闱。宴息文杏梁，往来白板扉。乘风理毛羽，当春趁芳菲。雏生八九子，顾息同珠玑。花间时啄食，堂上还哺饥。啾啾自黄口，习习成乌衣。秋风一夜发，辞巢向东归。主德称无量，大厦藉光辉。愿主寿千秋，千秋来相依。
安庆渡李阳
作者：管大勋
朝代：明
体裁：五言律诗

客路荆舒尽，江帆海国赊。天风蔽晴日，烟雨涨平沙。水阔疑无岸，春深不见花。暮潮泊南浦，指点驿楼斜。
寓道州公署
作者：管大勋
朝代：明
体裁：五言律诗

营道古名州，山川据上游。岩虚浮月白，溪汇映霞流。星聚元公里，风生寇相楼。翛然欲登眺，暑雨不胜秋。
朗吟亭
作者：管大勋
朝代：明
体裁：古风

北风摇荡江云飞，与客登山扣石扉。寒鸦枯木少人迹，青蛇宝剑长八尺。朝从北海过洞庭，暮扫苍烟吹石壁。吸尽三江无一滴，坐看二仪自阖辟。世人滔滔名利间，不知遗落归深山。山中自有仙家乐，渴时甘露饥胡麻。兴来醉卧松根石，寤觉长天秋水碧。吁嗟乎，吕仙吕仙何处寻，环佩飘飘只朗吟。
望九华山
作者：管大勋
朝代：明
体裁：古风

振翮西天来，迢迢一万里。乘风下青阳，山形削成指。翠华结层霄，芙蓉列九子。江南萃佳气，灵异自兹始。玉壶隐仙踪，金丹含玄理。乾坤为我炉，日月翼两耳。真诠苟不迷，逍遥逸凡轨。愿言憩蓬壶，吾道亦时止。
渡沙溪
作者：管大勋
朝代：明
体裁：古风

碧水自南来，恰与西溪会。陵谷无古今，川流自襟带。山形盘地维，滩声响天籁。石溜沙不飞，树杪云如盖。酒旗挂竹阴，逸兴在天外。前村好风日，徘徊发清嘅。
王台驿
作者：管大勋
朝代：明
体裁：五言律诗

候馆山鸡唱，云门峭壁堆。万家依谷静，独鸟下溪回。仄路披荆棘，残碑没草莱。空传有王气，无处觅荒台。
登江安北岩
作者：管大勋
朝代：明
体裁：古风

僻志怀山水，行行搜芳胜。悠哉江安道，澶涎两江并。北岩叠峻嶒，古寺迥孤另。主人雅好客，殷勤足芳兴。遵途发山麓，悬厓陟危磴。壁峭排苍空，树交容一径。弘济驾长桥，禅林响清磬。拂石烟霞凝，虚空猿豹听。坐看峰峦盘，俯视林泉莹。回冈白玉池，琼液下丛径。仙源实玄逖，凊流自清㵾。匪徙惬幽赏，惟以涤吾性。旷怀既以怡，长啸天地定。高步有同心，兹山亦善应。
经行湘南遇雨
作者：管大勋
朝代：明
体裁：古风

驱车度南冈，五峰宛相对。上干蔽青冥，下连亘空翠。藤萝蔓不分，桧柏纷如队。前旌岚雾迷，四山风雨晦。倾崖势嵲嵲，飞瀑声溃溃。褰帷喜沾濡，览景疑障碍。晴阴态殊别，心赏无憎爱。生平汗漫游，适趣良有在。
赤壁
作者：管大勋
朝代：明
体裁：七言律诗

巉岩赤壁倚天横，不尽萧萧落木声。莫向周郎论破竹，却怜诸葛说分荆。百年霸业随流逝，千古词人吊月明。感慨兴亡倍寥落，北云南树不胜情。
阿育王山
作者：管大勋
朝代：明
体裁：古风

锡山标灵杰，迢递东南来。鄮峰耸崒嵂，太白障崔嵬。金湖汇澄鉴，玉几铺平台。云气岭头分，阳光谷口开。中嵓隐古刹，高亭盼蓬莱。梵音启天籁，塔影凌上台。舍利藏精光，佛迹印苍苔。神龙蛰沙井，变化腾九垓。烟岚晴亦雨，松风昼起雷。山花空色相，林鸟自喧豗。莲堂白日静，竹径玄鹿猜。以兹惬胜赏，车盖常徘徊。名岩无今昔，尘劫有时灾。洞房几荒废，孤云自去回。此中堪招隐，前山有大梅。
风俗
作者：管大勋
朝代：明
体裁：七言绝句

海国春城十万家，交童越女媚年华。歌楼估客三更月，灯市游人五夜花。
黄氏园亭
作者：管大勋
朝代：明
体裁：古风

看山兴不极，道逢缁衣叟。指点出空门，名园在其右。荆扉双塔县，竹径不设帚。林薄郁以荣，盘回广十亩。方塘蔽赤鳞，悠然自忘笱。华阁凌紫霄，云霞结户牖。路转千松辟，水从九曲走。憩息临高台，徘徊崇阴久。落叶方盈庭，寒英大如莠。兹境信佳丽，寰中更何有。故园日夜荒，荆桧曾未剖。清赏转凄其，初服惭自负。
东郭草堂为沈大夫赋
作者：管橘
朝代：明
体裁：七言律诗

幽偏甪里足逍遥，小憩茅庐胜折腰。十亩瓜田春树合，一湾萍水暮烟消。亭如绿野堪供赋，地似桃源可避嚣。不独于今成吏隐，也令千古让风标。
南垓草堂
作者：管橘
朝代：明
体裁：七言律诗

衡栖虚寂似崆峒，野老相传旧閟宫。曲径春深麻苧雨，小亭秋满芰荷风。吴冈越峤微茫外，沙鹭汀鸥隐见中。须信世途无坦地，只宜长日醉芳丛。
西泠桥
作者：管正传
朝代：明
体裁：七言绝句

断岭寒烟落晚鸦，閒听渔鼓傍桥挝。谁知湖上弯弯月，又照钱塘苏小家。
田家
作者：管浦
朝代：明
体裁：七言绝句

豆花香暖木棉开，禾黍高低秀作堆。落日松风一尊酒，石壕无吏夜深来。
舟中杂兴
作者：管浦
朝代：明
体裁：五言绝句

江水白于练，江花红欲然。长风一万里，吹送木兰船。
送顾宗朝还孟城
作者：管浦
朝代：明
体裁：古风

龙江木落风乱鸣，龙江水边舟欲行。玉瓶酒尽不成醉，青衫泪湿难为情。借问舟行向何处，美人别我淮南去。海天渺渺孤鹤飞，回首江东隔云树。高堂一笑寿且康，弄雏载戏斑斓裳。湖水梅花斗清绝，寻诗载酒还徜徉。我欲东归归未得，风雨茅堂转相忆。故国迢迢千里馀，双鲤凭将寄消息。
丁丑七月参侍舟中
作者：管讷
朝代：明

水边疏草度萤光，天际微云过雁行。坐待海风吹月上，舵楼高处不胜凉。夜雨前山晓未开，午潮孤渚晚初回。东风不住吹三日，无数江帆出夹来。蘋末凉风起白波，一生情事负渔蓑。老来偶得看山便，日日江行不厌多。
丁丑七月参侍舟中·其一
作者：管讷
朝代：明

水边疏草度萤光，天际微云过雁行。坐待海风吹月上，舵楼高处不胜凉。
丁丑七月参侍舟中·其三
作者：管讷
朝代：明

蘋末凉风起白波，一生情事负渔蓑。老来偶得看山便，日日江行不厌多。
丁丑七月参侍舟中·其二
作者：管讷
朝代：明

夜雨前山晓未开，午潮孤渚晚初回。东风不住吹三日，无数江帆出夹来。
丁丑仲春闻兄勉翁因门役从军不知戍所有忧而作
作者：管讷
朝代：明

书劄望平安，那知报急难。宦途嗟我隔，亲冢念谁看。烟瘴南州热，风沙北地寒。鹡鸰原上泪，双袖几时乾。
七夕饮谢氏偪侧轩
作者：管讷
朝代：明

偪侧轩中饮，彬彬列俊髦。上庖行盛馔，大瓮出新醪。香霭雕盘雾，茶鸣石鼎涛。主人能倒屣，我辈复同袍。诗险才应捷，杯长兴愈豪。良时偏易迈，嘉会岂频遭。有幸陪清赏，无惭赋老饕。厌厌归已夜，河鼓在林皋。
上慈母矶
作者：管讷
朝代：明

危石立江中，扬帆溯流上。潮回慈母矶，木落和尚港。野阔风景明，秋净天宇广。西望淮山青，持杯惬吾赏。
丙子秋八月偶书
作者：管讷
朝代：明

今夏既无雨，兹秋复亢阳。虽云流大火，未觉应清商。午近风偏热，宵分露不凉。四郊禾未秀，一圃菜全荒。云起天光赤，尘飞野色黄。井深添汲绠，江浅驻归航。解渴思茶椀，销愁仗酒觞。蹉跎厌城市，萧散慕林塘。头白怜乡远，心丹愿主康。老怀无以遣，捉笔偶成章。
丙子秋八月偶书
作者：管讷
朝代：明
体裁：五言排律

今夏既无雨，兹秋复亢阳。虽云流大火，未觉应清商。午近风偏热，宵分露不凉。四郊禾未秀，一圃菜全荒。云起天光赤，尘飞野色黄。井深添汲绠，江浅驻归航。解渴思茶碗，销愁仗酒觞。蹉跎厌城市，萧散慕林塘。头白怜乡远，心丹愿主康。老怀无以遣，捉笔偶成章。
丙寅元日军中次季翔韵
作者：管讷
朝代：明

羽仗森严午夜陈，千官行殿庆新春。四时佳节逢元日，甲子丰年见上旬。鹄立久叨居侍史，鹿鸣今喜宴嘉宾。凯音归及烧灯候，一路东风火树新。
九曲山房为宁波史孝子赋
作者：管讷
朝代：明

四明高士好山房，云磴烟林隔渺茫。小径到门通窄窄，流泉绕壁听浪浪。幽居宛似清风室，别墅浑胜华子冈。渔入误迷源口路，樵归分坐石边床。伤乌群集慈亲墓，吊鹤双临孝子乡。芋栗早收防岁歉，蘋蘩预采备秋尝。故交天上青云远，高隐山中白日长。秫米夜舂催酿酒，松花晓折当焚香。自知栗里多栽菊，谁复成都别种桑。念我故园三泖上，几回落月梦荒凉。
九月廿五日值余初度诸友以诗酒见寿于舟中赋五言长律一首以谢云
作者：管讷
朝代：明

老去逢初度，？知在客边。清欢当此日，嘉会胜常年。古鼎名香爇，高台绛烛然。仙庖能具馔，官舫盛张筵。新果登槃美，佳肴入箸鲜。庆行承綵帕，寿祝荷华篇。北斗长生外，南山烂醉前。交情何郑重，礼貌极周旋。一府官僚盛，千秋国主贤。愿同金石志，永以保贞坚。
九月廿五日值余初度诸友以诗酒见寿于舟中赋五言长律一首以谢云
作者：管讷
朝代：明
体裁：五言排律

老去逢初度，�知在客边。清欢当此日，嘉会胜常年。古鼎名香爇，高台绛烛然。仙庖能具馔，官舫盛张筵。新果登槃美，佳肴入箸鲜。庆行承綵帕，寿祝荷华篇。北斗长生外，南山烂醉前。交情何郑重，礼貌极周旋。一府官僚盛，千秋国主贤。愿同金石志，永以保贞坚。
乡友顾谨中以山水图题诗见寄依韵答之
作者：管讷
朝代：明

九点吴山梦里青，远烟疏树晚冥冥。何时买得螭头舫，秋水菱歌泖上听。
书山谷道人诗帖后
作者：管讷
朝代：明

诗因得法能追杜，书自名时已配苏。今日尚馀真迹在，月明沧海见珊瑚。
书松雪翁墨迹后
作者：管讷
朝代：明

吴兴翰墨人间少，白璧黄金价尽低。今日鸥波亭下路，王孙何处草萋萋。
二隐图
作者：管讷
朝代：明

溪上放舟回，山中负薪暇。一笑偶相逢，于焉遂清话。宁知有秦晋，况复论王霸。回首总忘机，青山夕阳下。
云林先生小景为李至刚参议题
作者：管讷
朝代：明

故家池馆锡山阿，门径宁容俗士过。清閟阁空诗社散，蛛丝窗户落花多。
云谷为武昌奚瑄赋
作者：管讷
朝代：明

空谷幽人意，閒云静者心。石围花下奕，泉荅竹间琴。鹤影苍岩远，鸡声碧树深。虽云住城市，何异在山林。
京中怀季翔
作者：管讷
朝代：明

百壶佳酝透邻香，出水新鱼满尺长。阿母微醺孙在抱，芙蓉湖上好秋光。官柳乌啼曙色催，满衣风露早朝回。归期想在重阳后，为报黄花缓缓开。
京中怀季翔·其一
作者：管讷
朝代：明

百壶佳酝透邻香，出水新鱼满尺长。阿母微醺孙在抱，芙蓉湖上好秋光。
京中怀季翔·其二
作者：管讷
朝代：明

官柳乌啼曙色催，满衣风露早朝回。归期想在重阳后，为报黄花缓缓开。
人日偶兴
作者：管讷
朝代：明

宦游江汉十经春，白发东风镜里新。千里此身长在客，一年今日又逢人。雨中柳色黄犹嫩，冰后湖光绿更匀。藩府官閒如化国，不知谁是葛天民。
从征古州蛮回途纪驿二十三首 其一 发靖州
作者：管讷
朝代：明

晨发渠阳郡，归心一惘然。离家今五月，为客已中年。暮雨行人里，春泥去马前。洪江明日到，沽酒上官船。
从征古州蛮回途纪驿二十三首 其七 武溪
作者：管讷
朝代：明

武陵溪上驿，因纪武陵名。树列千旗势，江喧万鼓声。生苗今向化，落草久无兵。好载铜槽酒，沿山看晚晴。
从征古州蛮回途纪驿二十三首 其三 安江
作者：管讷
朝代：明

夜过安江驿，停舟不敢行。乱山藏月色，暗石鼓滩声。千里从军事，中宵感客情。不眠聊伏枕，天白更孤征。
从征古州蛮回途纪驿二十三首 其九 北溶
作者：管讷
朝代：明

今日行兹驿，如何是北溶。云涛千数里，烟树万馀重。江黑留春棹，林虚动夜舂。驿官应被酒，出迓甚疏慵。
从征古州蛮回途纪驿二十三首 其二 洪江
作者：管讷
朝代：明

行行过若水，古驿在江皋。自是登舟险，终无策马劳。山云含宿雨，滩石漏奔涛。此地如能隐，尘烦或我逃。
从征古州蛮回途纪驿二十三首 其二十 鱼山
作者：管讷
朝代：明

桃花江上驿，春水卖新鱼。满尺银堪此，千鳞锦不如。因歌悲客里，每食感王馀。江海亲朋少，谁传一纸书。
从征古州蛮回途纪驿二十三首 其二十一 箄洲
作者：管讷
朝代：明

武昌归已近，今日过箄洲。沙泊春回雁，江喧晚浴鸥。白花梅欲尽，青叶柳初柔。鹤驾来天上，新晴慰远游。
从征古州蛮回途纪驿二十三首 其二十三 夏口
作者：管讷
朝代：明

江驿行初尽，今晨到武昌。宦情如昨日，春色是他乡。乌鹊知人喜，驽骀怯路长。家童应念我，戴月候舟傍。
从征古州蛮回途纪驿二十三首 其二十二 金口
作者：管讷
朝代：明

衔命来金口，邮签报驿程。好风行十日，残月上三更。商舶停初稳，渔灯照更明。同袍一尊酒，珍重远相迎。
从征古州蛮回途纪驿二十三首 其五 江口
作者：管讷
朝代：明

江口何年驿，过逢欲雨天。居人张夜火，使客唤春船。云起崇山外，江通溆浦前。鸬鹚滩已过，今夕解衣眠。
从征古州蛮回途纪驿二十三首 其八 怡溶
作者：管讷
朝代：明

王程不敢缓，四日下辰阳。古木将军庙，春波使者航。城依山势险，江纳雨声长。莫上观澜阁，伤心在异乡。
从征古州蛮回途纪驿二十三首 其六 辰溪
作者：管讷
朝代：明

归舟春水疾，举棹即辰溪。岸转山疑动，江分路欲迷。乾坤千里客，风雨五更鸡。自愧如萍迹，飘飘未定栖。
从征古州蛮回途纪驿二十三首 其十 清浪
作者：管讷
朝代：明

天设非常险，舟航岂易过。大风掀逆浪，暗石起盘涡。行路难如此，垂堂意若何。榜人殊可怪，不住唱蛮歌。
从征古州蛮回途纪驿二十三首 其十一 高都
作者：管讷
朝代：明

历险过高都，都前景色殊。江回千石尽，岸断一山孤。自昔无危道，于今即坦途。宵征从此去，舟子亦欢呼。
从征古州蛮回途纪驿二十三首 其十七 城陵
作者：管讷
朝代：明

洞庭八百里，势与两湖通。日月苍茫际，乾坤混沌中。青山僧寺雨，白浪客帆风。浩荡论胸次，王师小战功。
从征古州蛮回途纪驿二十三首 其十三 府河
作者：管讷
朝代：明

大镇开戎卫，雄城雉堞连。仙人曾铸鼎，帝子复停船。夜雨烧灯后，春雷起蛰前。边隅今已靖，伫听凯歌旋。
从征古州蛮回途纪驿二十三首 其十九 石头口
作者：管讷
朝代：明

曹公兵败处，今识在嘉鱼。赤壁三分后，乌林百战馀。桥浮春渡阔，舟泊夜江虚。千古英雄事，悲凉太史书。
从征古州蛮回途纪驿二十三首 其十二 绿萝
作者：管讷
朝代：明

胜地古桃川，寻真亦偶然。今来江上客，未遇洞中仙。碧树收新雨，青山羃远烟。不知何处路，迷却钓鱼船。
从征古州蛮回途纪驿二十三首 其十五 武口
作者：管讷
朝代：明

扰扰天涯客，悠悠武口船。年光双鬓里，春事百花前。浮世身如寄，还家梦屡牵。明朝过湖去，风熟片帆悬。
从征古州蛮回途纪驿二十三首 其十八 鸭阑
作者：管讷
朝代：明

养鸭人何在，犹传养鸭阑。野烟青草晚，江雨绿波寒。表驿名因胜，充庖味可餐。兹禽应解语，岂敢学弹丸。
从征古州蛮回途纪驿二十三首 其十六 明山
作者：管讷
朝代：明

已遂南游兴，归帆过洞庭。浪花风里白，汀草雨中青。一点尘无染，千杯酒亦醒。好将江叟笛，吹与老蛟听。
从征古州蛮回途纪驿二十三首 其十四 河池
作者：管讷
朝代：明

江上龙阳县，遥遥百里程。青山云外小，白鸟雨边明。腊酒沽应熟，春姜种已生。驿人能雅致，高阁榜临清。
从征古州蛮回途纪驿二十三首 其四 潼安
作者：管讷
朝代：明

早行今几里，又说次潼安。古驿烟中入，前山雨里看。江回逢断洑，水落见危滩。浊酒虽非嗜，聊持破晓寒。
从征古州蛮回途纪驿二十三首·发靖州
作者：管讷
朝代：明

晨发渠阳郡，归心一惘然。离家今五月，为客已中年。暮雨行人里，春泥去马前。洪江明日到，沽酒上官船。行行过若水，古驿在江皋。自是登舟险，终无策马劳。山云含宿雨，滩石漏奔涛。此地如能隐，尘烦或我逃。夜过安江驿，停舟不敢行。乱山藏月色，暗石鼓滩声。千里从军事，中宵感客情。不眠聊伏枕，天白更孤征。早行今几里，又说次潼安。古驿烟中入，前山雨里看。江回逢断洑，水落见危滩。浊酒虽非嗜，聊持破晓寒。江口何年驿，过逢欲雨天。居人张夜火，使客唤春船。云起崇山外，江通溆浦前。鸬鹚滩已过，今夕解衣眠。归舟春水疾，举棹即辰溪。岸转山疑动，江分路欲迷。乾坤千里客，风雨五更鸡。自愧如萍迹，飘飘未定栖。武陵溪上驿，因纪武陵名。树列千旗势，江喧万鼓声。生苗今向化，落草久无兵。好载铜槽酒，沿山看晚晴。王程不敢缓，四日下辰阳。古木将军庙，春波使者航。城依山势险，江纳雨声长。莫上观澜阁，伤心在异乡。今日行兹驿，如何是北溶。云涛千数里，烟树万馀重。江黑留春棹，林虚动夜舂。驿官应被酒，出迓甚疏慵。天设非常险，舟航岂易过。大风掀逆浪，暗石起盘涡。行路难如此，垂堂意若何。榜人殊可怪，不住唱蛮歌。历险过高都，都前景色殊。江回千石尽，岸断一山孤。自昔无危道，于今即坦途。宵征从此去，舟子亦欢呼。胜地古桃川，寻真亦偶然。今来江上客，未遇洞中仙。碧树收新雨，青山羃远烟。不知何处路，迷却钓鱼船。大镇开戎卫，雄城雉堞连。仙人曾铸鼎，帝子复停船。夜雨烧灯后，春雷起蛰前。边隅今已靖，伫听凯歌旋。江上龙阳县，遥遥百里程。青山云外小，白鸟雨边明。腊酒沽应熟，春姜种已生。驿人能雅致，高阁榜临清。扰扰天涯客，悠悠武口船。年光双鬓里，春事百花前。浮世身如寄，还家梦屡牵。明朝过湖去，风熟片帆悬。已遂南游兴，归帆过洞庭。浪花风里白，汀草雨中青。一点尘无染，千杯酒亦醒。好将江叟笛，吹与老蛟听。洞庭八百里，势与两湖通。日月苍茫际，乾坤混沌中。青山僧寺雨，白浪客帆风。浩荡论胸次，王师小战功。养鸭人何在，犹传养鸭阑。野烟青草晚，江雨绿波寒。表驿名因胜，充庖味可餐。兹禽应解语，岂敢学弹丸。曹公兵败处，今识在嘉鱼。赤壁三分后，乌林百战馀。桥浮春渡阔，舟泊夜江虚。千古英雄事，悲凉太史书。桃花江上驿，春水卖新鱼。满尺银堪此，千鳞锦不如。因歌悲客里，每食感王馀。江海亲朋少，谁传一纸书。武昌归已近，今日过箄洲。沙泊春回雁，江喧晚浴鸥。白花梅欲尽，青叶柳初柔。鹤驾来天上，新晴慰远游。衔命来金口，邮签报驿程。好风行十日，残月上三更。商舶停初稳，渔灯照更明。同袍一尊酒，珍重远相迎。江驿行初尽，今晨到武昌。宦情如昨日，春色是他乡。乌鹊知人喜，驽骀怯路长。家童应念我，戴月候舟傍。
仝将军歌
作者：管讷
朝代：明

仝将军，壮且武，前年去年杀两虎。受赐黄金百两归，酾酒椎牛宴同伍。意气骄矜不可当，自谓千人何足数。今年搏虎东城下，虎亦凭陵肆其怒。一抉将军双目睛，可怜竟作荒郊土。乌乎勇不可恃，利不可取，汝不侮渠渠敢侮。汝不见东海之滨钓鱼父，白头龙钟八十五。
伴读周庠求题其师叙南游克成先生双溪草堂
作者：管讷
朝代：明

闻道双溪似瀼西，草堂小筑足幽栖。扬雄奇字知谁问，杜甫新诗漫自题。满座荷风鱼跃浪，一帘花雨燕争泥。白头无意蒲轮召，只恐文光动壁奎。
侍从如京道经庐州见桂花
作者：管讷
朝代：明

山路秋花若个栽，天香远迓马头来。中官折入君王手，不负西风一度开。
侍从朝京还国舟中简府僚
作者：管讷
朝代：明

诸王入觐试功初，恩及吾君庆有馀。圣语自天称国稳，臣心何地愧才疏。四夷率服英风远，九域同仁化日舒。幸遇太平全盛际，不妨白首曳长裾。
侍宴
作者：管讷
朝代：明

封内春祠罢，宫中胙宴开。席从廊署设，乐自殿庭来。中使巡筵过，千官被酒回。乐邦瞻盛事，纪述愧无才。
元日和季翔韵
作者：管讷
朝代：明

嘉节金门庆履端，无风无雨万人欢。通班新例行中使，导驾常仪忝从官。列仗才回灯影曙，严兵未解甲光寒。宴阑归去恩荣甚，醉插宫花上锦鞍。
入都门
作者：管讷
朝代：明

下马入都门，熙熙景色温。水朝沧海阔，星拱紫宸尊。麟凤千官集，熊罴百将屯。鸿胪早通籍，稽首谢君恩。
养鸭
作者：管讷
朝代：明

一群花鸭东湖上，朝放春波晚自来。添得痴儿书懒读，持竿一日看千回。
写怀
作者：管讷
朝代：明

朝回憩公馆，残阳坐来暝。疏雨过高林，华月出东岭。流光晨复晡，朱颜岂吾永。故园归何时，悠然发深省。
军中寄潭府纪善杨应庚
作者：管讷
朝代：明

奉使君初过武昌，从征我已上渠阳。鸡声风雨同为客，马首云山各异乡。千里还家惊腊尽，百年依世幸身强。相思恐有平安字，好寄南来雁一行。
军屯十万坪
作者：管讷
朝代：明

玉帐秋临十万坪，石家铜鼓夜无声。千团毒雾开山寨，万灶炊烟起野营。自信丹心能报国，谁知白首厌谈兵。中官催草征南捷，龙烛生花剪更明。
出郭
作者：管讷
朝代：明

二月东风雨脚频，杏花消息未全真。今朝出郭看晴景，野色江光总是春。
出都门
作者：管讷
朝代：明

天上还家日，沙边解缆时。乱山含宿翠，飞鸟戏晴丝。野眺偏宜远，江行不厌迟。正期游汗漫，何幸值雍熙。
分题得三槐亭送凤阳知府李文为弟极刑还乡
作者：管讷
朝代：明

凤翥群山秀，龙飞此地灵。昔人曾种树，今日尚名亭。密叶生仍细，疏花落更馨。音声来静夜，精魄孕虚星。雨入霏琴荐，云屯黯砚屏。秋阴连古市，凉吹进空囹。旧应三公兆，今看五马停。麟符荣不忝，燕寝梦俄醒。郡事非蝼蚁，原情在鹡鸰。从容辞组绶，萧散向林扃。缥轴诗成什，银罂酒满经。归装勤去仆，离曲厌歌伶。恋阙心应赤，还家鬓尚青。民今思召政，谁复犯齐刑。郡乘歌宜载，朝绅议可听。老夫将直笔，为著去思铭。
初度日复呈兄勉翁三首
作者：管讷
朝代：明

客里逢初度，艰难老弟兄。一杯称寿酒，多少故乡情。劝酒重持杯，杯深喜不辞。愿将今日意，同保百年期。黄花开未了，绿酒骧来新。头白能欢聚，吾乡有几人。
初度日复呈兄勉翁三首·其一
作者：管讷
朝代：明

客里逢初度，艰难老弟兄。一杯称寿酒，多少故乡情。
初度日复呈兄勉翁三首·其三
作者：管讷
朝代：明

黄花开未了，绿酒骧来新。头白能欢聚，吾乡有几人。
初度日复呈兄勉翁三首·其二
作者：管讷
朝代：明

劝酒重持杯，杯深喜不辞。愿将今日意，同保百年期。
北榭
作者：管讷
朝代：明

旧家行乐小亭台，珠箔青山罨画开。花月当时人已散，柳风今日燕还来。舞钿犹委宫墙草，步障曾过辇路苔。一代繁华易销歇，白榆霜冷雁声哀。
华亭钱全庆馀先生奉别廿馀年尝辱垂问因寄谢之
作者：管讷
朝代：明

乡里衣冠独老成，秪将清白度平生。著书己续云间志，卖药宁逃世上名。斗酒长歌心自适，孤灯细字眼逾明。愧余窃禄王门下，千里何勤月旦评。
参侍平靖州诸蛮次季翔韵
作者：管讷
朝代：明

亲王承诏讨南蛮，三月星霜历险艰。万斛楼船上秋水，千群铁骑蹴寒山。孔明谩说安夷俗，马援应惭入汉关。十二妖酋今尽缚，皇华又报捷书还。
参侍征南道中
作者：管讷
朝代：明

一溪水清石可数，千峰雨来云乱行。马蹄踏踏秋风里，无数好诗吟未成。竹寨驿前山水清，官船夜泊近行营。客程一月秋阴里，误听湍声作雨声。秋行一月多逢雨，路入南荒总是山。烟火人家何处觅，鹧鸪啼在石林间。
参侍征南道中·其一
作者：管讷
朝代：明

一溪水清石可数，千峰雨来云乱行。马蹄踏踏秋风里，无数好诗吟未成。
参侍征南道中·其三
作者：管讷
朝代：明

秋行一月多逢雨，路入南荒总是山。烟火人家何处觅，鹧鸪啼在石林间。
参侍征南道中·其二
作者：管讷
朝代：明

竹寨驿前山水清，官船夜泊近行营。客程一月秋阴里，误听湍声作雨声。
参侍赴京回国
作者：管讷
朝代：明

听漏晓辞丹凤阙，停舟晚傍白鸥沙。云归林麓迷樵径，潮落江汀阁钓艖。秋后青天无过雁，霜馀红树有啼鸦。年年何幸叨陪从，秪愧西风两鬓华。
双竹
作者：管讷
朝代：明

玉立亭亭并出林，不于千亩竞繁阴。云霄每引凤凰下，风雨或作蛟龙吟。夷齐同隐高节在，皇英对泣遗恨深。何当分个渔竿去，独钓渭川烟水浔。
发新河次韵
作者：管讷
朝代：明

自忝王门禄，频年此地过。秋风回远道，暮雨宿新河。白浪鸥边小，青山雁外多。客杯相慰藉，一酌总恩波。
吕仙亭
作者：管讷
朝代：明

道人高坐朗吟亭，古迹因知此地灵。剑气飞来湘水白，笛声吹入楚山青。阶前丹枣何年熟，枕上黄粱几日醒。快我登临尘事隔，摩挲苍藓读碑铭。
吕仙亭
作者：管讷
朝代：明
体裁：七言律诗

道人高坐朗吟亭，古迹因知此地灵。剑气飞来湘水白，笛声吹入楚山青。阶前丹枣何年熟，枕上黄粱几日醒？快我登临尘事隔，摩挲苍藓读碑铭。
听松楼为国学林敬伯赋
作者：管讷
朝代：明

凉飙度中林，长松发清响。震荡出岩峦，萧骚纳天壤。初疑繁弦作，复讶惊涛上。倏尔若崩奔，悠然亦平广。大音本无声，至理奚有象。复动阳始生，姤静阴已往。达人居高明，会兹适真养。心静听转聪，虑屏神逾爽。岂彼廛市间，啾啾局尘坱。好招陶隐居，山中一清赏。
吴农四时歌
作者：管讷
朝代：明

家有田庐泖水东，门前九朵翠芙蓉。邻翁报我田官至，明日花朝候劝农。浜北浜南雨一犁，阴阴桑柘鹁鸠啼。木龙闲挂茅檐下，百亩新秧已插齐。种得红芒与白籼，五风十雨似尧年。高田无旱低无潦，多办今年赛社钱。东邻社鼓接西邻，酒满槽头稻满囷。官税己输私债办，白头甘作太平民。
吴农四时歌·其一
作者：管讷
朝代：明

家有田庐泖水东，门前九朵翠芙蓉。邻翁报我田官至，明日花朝候劝农。
吴农四时歌·其三
作者：管讷
朝代：明

种得红芒与白籼，五风十雨似尧年。高田无旱低无潦，多办今年赛社钱。
吴农四时歌·其二
作者：管讷
朝代：明

浜北浜南雨一犁，阴阴桑柘鹁鸠啼。木龙闲挂茅檐下，百亩新秧已插齐。
吴农四时歌·其四
作者：管讷
朝代：明

东邻社鼓接西邻，酒满槽头稻满囷。官税己输私债办，白头甘作太平民。
吴善存侍父勤翁来府中教书复还乡迎母
作者：管讷
朝代：明

远侍而翁入讲帷，又迎阿母向慈闱。江亭驻马梨花发，春水行舟燕子飞。三接恩光新礼币，一门经术旧儒衣。重来具庆高堂上，寿酒频频送夕晖。
和内兄金士廉清明日答张应辰见过
作者：管讷
朝代：明

雨晴江路少尘沙，有客寻春到水涯。风细游丝低著草，日斜归鸟乱穿花。青山几处无新冢，乔木何人是故家。倩得盘游春髻子，东风日日好将车。小雨轻风寒食后，一春惟酒是生涯。过江不用歌桃叶，出郭先宜看杏花。乱后此身犹是客，醉中随处即为家。白鸥信我忘机事，拟买沧洲一钓车。
和内兄金士廉清明日答张应辰见过·其一
作者：管讷
朝代：明

雨晴江路少尘沙，有客寻春到水涯。风细游丝低著草，日斜归鸟乱穿花。青山几处无新冢，乔木何人是故家。倩得盘游春髻子，东风日日好将车。
和内兄金士廉清明日答张应辰见过·其二
作者：管讷
朝代：明

小雨轻风寒食后，一春惟酒是生涯。过江不用歌桃叶，出郭先宜看杏花。乱后此身犹是客，醉中随处即为家。白鸥信我忘机事，拟买沧洲一钓车。
和吴教授夜饮二首
作者：管讷
朝代：明

短鬓灯前白，衰颜酒后红。光阴百年内，谈笑几回同。礼乐雍熙日，衣冠揖让风。吾侪逢盛际，何得在蒿蓬。出水鲈鱼白，经霜柿实红。一杯今夕会，四座故人同。佳句多新意，清谈有古风。劝酬须尽量，不必问飘蓬。
和吴教授夜饮二首·其一
作者：管讷
朝代：明

短鬓灯前白，衰颜酒后红。光阴百年内，谈笑几回同。礼乐雍熙日，衣冠揖让风。吾侪逢盛际，何得在蒿蓬。
和吴教授夜饮二首·其二
作者：管讷
朝代：明

出水鲈鱼白，经霜柿实红。一杯今夕会，四座故人同。佳句多新意，清谈有古风。劝酬须尽量，不必问飘蓬。
和吴教授晚泊大信阻风
作者：管讷
朝代：明

楼船溯流上，高帆阻长风。大江浩无际，一气何鸿濛。回望天门山，峨峨相长雄。洪涛走其下，屹立西与东。不有浮海叹，岂无济川功。大鹏度寥廓，斥鴳守卑丛。物理固有定，世事徒匆匆。张灯启华筵，一笑杯酒中。
和吴教授过浔阳
作者：管讷
朝代：明

三旬辞幕府，千里历星霜。水鹳和鸣橹，风乌逐去樯。还家趋鄂渚，归路过浔阳。山立双峰峭，江分九派长。云泉高喷薄，烟树远微茫。箬叶寒仍绿，荪花晚自芳。守臣甘徇国，迁客重离乡。简册遗风节，琵琶断泪行。湿岚邮传外，冷月戍楼傍。老境频过此，怀贤易感伤。
和季翔梦与海禅师看牡丹之作
作者：管讷
朝代：明

道者栽松去，何因看牡丹。相思春独苦，孤梦夜初残。子已空中见，师应定里观。归时当记取，饶舌问丰干。太息东岩叟，艰危命若丝。当知成佛日，还有受魔时。短发萧萧落，孤心耿耿持。可堪江树晚，千里动遐思。
和季翔梦与海禅师看牡丹之作·其一
作者：管讷
朝代：明

道者栽松去，何因看牡丹。相思春独苦，孤梦夜初残。子已空中见，师应定里观。归时当记取，饶舌问丰干。
和季翔梦与海禅师看牡丹之作其二
作者：管讷
朝代：明
体裁：五言律诗

太息东岩叟，艰危命若丝。当知成佛日，还有受魔时。短发萧萧落，孤心耿耿持。可堪江树晚，千里动遐思。
和季翔韵简洪山海禅师还山
作者：管讷
朝代：明

八载归来说苦空，禅心只与旧时同。卖将薪去谁家事，种得松成几许工。雨露无私沾帝泽，山林有道振宗风。半霄岩下行吟处，秋色还归杖屦中。
和左长史史秉贤咏炭
作者：管讷
朝代：明

大栎山中斩不存，青山白屋坐来温。晴生五色云霞气，春活千年铁石根。积雪深时神独王，繁星迸处势如奔。吾生违道难依世，三斗逢人亦易吞。
和谢鹤年先生见寿
作者：管讷
朝代：明

秋色南山晓共妍，今朝初度会群贤。清尊谈笑同为客，白发风流半是仙。目睹凤麟当盛世，齿随犬马待馀年。过情佳句烦称道，自愧迂疏敢浪传。
和陆伴读泾江晓行
作者：管讷
朝代：明

归舟浪花白，行旅鬓毛苍。天上君恩厚，江边客思长。鸥迎回渚集，雁逐断云翔。山黑犹含雾，林红已被霜。雨怀辞白下，风忆过青阳。酒尽欢宁极，诗新兴未央。兹行须纪胜，后会莫相忘。
和陆伴读闿过梅根
作者：管讷
朝代：明

江行惬素怀，遐览匪游冶。开篷望九华，隐隐白云下。素波明远川，青天入平野。烟树澹欲无，风泉断还泻。因知渼陂舟，差胜习池马。斯游乐未央，我辈胡为者。
和韵过彭泽怀靖节先生
作者：管讷
朝代：明

官船晚泊浔阳郭，把酒长怀靖节贤。腰折竟辞彭泽米，眉攒宁种远公莲。归来松菊开三径，老去柴桑受一廛。晋代衣冠谁避世，刘家社稷自书年。虽云富贵非吾愿，已有清高独尔传。千载令人吊遗迹，好山青立县门前。
和鹤年丁先生《宿东岩》韵，兼呈洪山海禅师
作者：管讷
朝代：明
体裁：七言律诗

借榻东岩第几层？山中玉舍佛图澄。浮云过眼宁非梦？清苦前身本是僧。斋罢云扃时听讲，诗成雪屋夜悬灯。虎溪有约仍三笑，自愧为官老未能。
和鹤年丁先生宿东岩韵兼呈洪山海禅师
作者：管讷
朝代：明

借榻东岩第几层，山中主者佛图澄。浮荣过眼宁非梦，清苦前身本是僧。斋罢云扃时听讲，诗成雪屋夜悬灯。虎溪有约仍三笑，自愧为官老未能。
和鹤年先生访补衲和尚诗
作者：管讷
朝代：明

半霄峰顶拥丹霞，两策登登岂惮赊。老衲倒穿迎户外，山禽啼上石楠花。
咏菊八首 其一 紫霞觞
作者：管讷
朝代：明

花神百斛酿秋香，满注流霞九酝觞。令节无如天上好，愿称千寿庆重阳。
咏菊八首 其七 紫金团
作者：管讷
朝代：明

一簇奇花上苑栽，綵云堆满辟寒台。应将重价论千饼，买断秋光二色开。
咏菊八首 其三 白西施
作者：管讷
朝代：明

越娘初试素罗裳，爱向秋风学靓妆。一夜不胜琼佩冷，晚香亭馆有新霜。
咏菊八首 其二 黄牡丹
作者：管讷
朝代：明

黄金地上有名花，开向千秋富贵家。不比寿安红与紫，纷纷只解竞春华。
咏菊八首 其五 金芍药
作者：管讷
朝代：明

不逐春红浅复深，千枝小朵烂于金。若教开作翻阶艳，辜负风霜百鍊心。
咏菊八首 其八 御袍黄
作者：管讷
朝代：明

花比宫袍一色黄，上林开处占中央。临轩长荷君王赏，带得天家雨露香。